Srđan Nogo dr Dragan Vesović Slaviša Miletić Ratko Rakonjac Ivan Božić Milutin Ilić Ivo Vatović Saša Novaković Svetlana Hajdić Dragoljub Pavlović\nSreda, 13.04.2016 13:23\nNi posle mesec dana od prvog poziva Dveri, Aleksandar Vučić i SNS još uvek nisu odgovorili na predlog da se organizuje zajednički okrugli sto svih učesnika na izborima o ravnopravnom medijskom tretmanu svih izbornih listi.\nŠta iz toga možemo da zaključimo? Srpska napredna stranka se opredelila za medijski mrak i izbegavanje sučeljavanja sa opozicijom. SNS zauzima više od 60% vremena na televiziji i ako se uzme u obzir ovakva medijska tortura vladajuće stranke ovi izbori su već neregularni. Nema slobodnih izbora bez slobode medija i ravnopravnog medijskog tretmana svih izbornih učesnika.\nJoš uvek nema ni direktnog televizijskog duela premijera u ostavci Aleksandra Vučića sa liderima opozicije koji je Vučić javno obećao Zoranu Panoviću bivšem glavnog uredniku lista „Danas“. Zašto se Aleksandar Vučić plaši duela sa Dverima i zašto ni jedan predstavnik SNS-a ne sme da izađe na TV duel sa predstavnicima Dveri ni na republičkom, ni na pokrajinskom ni na lokalnom nivou? Još jednom pozivam Aleksandra Vučića na direktan televizijski duel – ako sme!


Prema godišnjem RECMA izveštaju, IPG Mediabrands SEE, odnosno, agencije UM Beograd, UM Zagreb i UM Sofia, koje posluju u okviru I&F McCann Grupe, rangirale su se među vodeće tri medijske agencije na tržištima Srbije, Hrvatske i Bugarske, jedinim zemljama regiona obuhvaćenim ovim istraživanjem.\n"Kao tim, a i ja lično, izuzetno smo ponosni što su UM agencije na ovim, veoma značajnim tržištima, rangirane među top tri medijske agencije. Uspeh je još veći ako se ima u vidu da smo kao medijska grupacija, IPG Mediabrands SEE, takođe rangirani u samom vrhu. RECMA istraživanje i rang lista potvrda su fleksibilnosti, preduzimljivosti, razvoja usluga i digitalnih resursa i inovativnosti medijskih agencija, a to je upravo ono po čemu su UM agencije prepoznatljive. Zadovoljni smo ovim uspehom, i trudićemo se da ostvarimo lidersku poziciju kako na ova tri, tako i na ostalim tržištima u jugoistočnoj Evropi na kojima poslujemo, a koja nisu bila obuhvaćena ovim istraživanjem" kaže Darko Lukić, CEO IPG Mediabrands SEE.\nRECMA je nezavisna kompanija koja na globalnom nivou realizuje istraživanja koja za temu imaju poslovanje medijskih agencija. Ova istraživanja predstavljaju strateški alat najvećih svetskih oglašivača i često su odlučujuća pri izboru medijske agencije sa kojom će sarađivati. Istraživanjem je obuhvaćeno više od 1400 medijskih agencija u 90 zemalja. Godišnja rang lista realizuje se kroz čak tri godišnje procene u 45 zemalja i bazira se na 18 kriterijuma koji ocenjuju potencijal agencija u pogledu uspeha na pičevima, trendova u razvoju poslovanja, broja zaposlenih i nagrada na festivalima, digitalnih resursa i raspona usluga koje podrazumevaju kreiranje sadržaja i sposobnosti agencija da dugoročno uspešno sarađuju sa velikim klijentima i lokalnim oglašivačima.


Da li su Trampove poruke Venecueli signal za „pse rata“ u Kolumbiji (video) - Sputnjik Srbija\n20:55 19 Septembar 2020\nDa li su Trampove poruke Venecueli signal za „pse rata“ u Kolumbiji (video)\n10:34 12.08.2019 (osveženo 11:18 12.08.2019) Preuzmite kraći link\nTenzije između Karakasa i Vašingtona ponovo su eskalirale odlukom američkog predsednika Trampa da blokira imovinu vlasti Venecuele u SAD, a Nikolas Maduro, venecuelanski lider, na ovaj potez američke administracije odgovorio je optužbama da je Trampov savetnik za nacionalnu bezbednost Džon Bolton dao odobrenje za atentat na njega.\nSve ovo možda i ne bi bilo toliko zabrinjavajuće, imajući u vidu dosadašnje akcije SAD prema Venecueli i retoriku koja stiže iz Karakasa, da iz Vašingtona nije saopšteno — „da je vreme dijaloga prošlo i da je vreme da se deluje“.\nNa pitanje da li se „delovanje“ SAD prema Venecueli svodi samo na ekonomski i politički pritisak na tamošnje vlasti, ili postoji opasnost da bi Amerika mogla da se odluči na to da vojnom intervencijom smeni vlast koja joj nije po volji, Rajko Petrović iz Instituta za evropske studije kaže da je Tramp i sam rekao da je vojna intervencija u ovoj južnoameričkoj državi — jedna od opcija koja je na stolu.\nKako navodi Petrović — zato takav potez Bele kuće na duže staze ne treba isključivati, a Venecuela u tom smislu ima razloga da strahuje od savezništva Kolumbije i Brazila sa Sjedinjenim Državama.\n„Moguća je kopnena invazija iz pravca Kolumbije. U toj zemlji je praktično poslednjih 50 godina vođen tihi građanski rat i tamo postoje mnogi ljudi koje kolokvijalno možemo nazvati ’psima rata‘. Mnogo je tamošnjih plaćenika koji bi bili spremni da učestvuju u takvim akcijama, jer ako su istiniti navodi da je u atentat na Madura bilo umešano 750 iskusnih vojnika iz Kolumbije, onda je jasno o čemu je reč“, rekao je Petrović u emisiji „Sputnjik intervju“.\nMada, primećuje, treba imati na umu da je Venecuela, što se tiče njenih vojnih sposobnosti i ljudstva, jedna od najvećih sila na južnoameričkom kontinentu, pa veruje da do vojne intervencije neće doći u ovom trenutku. Petrović, sa druge strane, ocenjuje da će sasvim izvesno doći do novih vrsta pritisaka na vlasti u Karakasu.\nKomentarišući optužbe venecuelanskog predsednika da je Vašington organizovao atentat na njega, Petrović podseća da je Maduro to tvrdio od početka. Na pitanje da li je lider Venecuele na ovaj način pokušao da spreči neki budući atentat, naš sagovornik kaže:\n„Kada iz samog državnog vrha SAD stignu ocene da je vreme dijaloga prošlo i da je vreme za konkretne akcije, onda Venecueli ne preostaje ništa drugo nego da na jedan tako ogoljen način pokuša svetu da predstavi u kakvoj se situaciji ta zemlja i njen lider nalaze. A kada govorimo o sankcijama, čak se i američki eksperti slažu da one ne mogu ugroziti venecuelansku ekonomiju, jer je ona već duboko ugrožena i SAD ne mogu erodirati ništa drugo u tom ekonomskom sistemu, koji je već u kolapsu“, napominje Petrović.\nGde su zapeli pregovori sa opozicijom\nUprkos tome što su pregovori vlasti i opozicije išli u dobrom pravcu, Maduro je odlučio da predstavnici zvaničnog Karakasa ne prisustvuju novoj rundi pregovora sa opozicijom, koji su bili planirani za 8. i 9. avgust.\nPetrović smatra da je za ovu odluku venecuelanskog predsednika bilo presudno to što je lider opozicije Huan Gvaido javno podržao novu rundu sankcija Venecueli. To mu je, kaže, bio pokazatelj da su dalji pregovori sa opozicijom i Gvaidom, koji je pod kontrolom SAD, uzaludni.\n„Maduro u narednom periodu mora da nastavi da se drži međunarodnog prava i nema niti jedan razlog da ponovo raspisuje predsedničke izbore, jer ima pun legitimitet za ostanak u predsedničkoj fotelji“, smatra sagovornik Sputnjika.\n„Planove Vašingtona da ga svrgnu dodatno otežava činjenica da samoproglašeni lider Venecuele Huan Gvaido nije uspeo da pridobije podršku vojnog vrha“, ukazuje Petrović.\n„Venecuelanska armija, pod vođstvom generala Vladimira Padrina, u potpunosti je odana predsedniku Maduru. Činjenica da on rukovodi tim starim oficirskim korom iz doba Čaveza i da su oni u ideološkom smislu ’tvrdi čavisti‘, jedna je od ključnih garancija za opstanak Madura na vlasti u ovom trenutku“, zaključuje Petrović.\n20:51 Snimak američkih satelita: Kineska moć raste\n20:31 Šta se događa s klimom? Vreme se više ne uklapa u prirodne cikluse\n20:23 Borba SAD protiv „zlonamernih subjekata“ ─ jačanje američke energetske bezbednosti u Istočnoj Evropi\n20:10 Pevačica sa Kosova i Metohije pokušala da prokrijumčari oružje u Albaniju\n19:47 Iznenadna promena: Milo novi Rambo ili Čiča Draža — Kreće u šumu da oslobodi Crnu Goru


Mahmutović: Na kraju 2019. u FBiH poslovalo 23.157 privrednih subjekata - Portal 072info\nMahmutović: Na kraju 2019. u FBiH poslovalo 23.157 privrednih subjekata\nDirektor Finansijsko-informatičke agencije Federacije Bosne i Hercegovine Esad Mahmutović kazao je za Fenu da je na kraju 2019. godine na tržištu FBiH poslovalo 23.157 privrednih društava, što je za 205 društava više nego 2018. godine.\nIstakao je da su zakonsku predaju finansijskih izvještaja izvršila 33.944 pravna subjekta, od čega 23.157 privrednih društava, 33 banke i druge finansijske organizacije, 11 investicionih fondova, 15 osiguravajućih društava, 9.086 udruženja te 1.642 budžetska korisnika.\nDodao je da postoje i oni koji nisu izvršili finansijske obaveze, kojih ukupno ima 14.523, a od kojih se najveći broj odnosi na privredna društva, 11.153, te 3.017 udruženja.\nUstanovio je da od pravnih subjekata koji su predali finansijske izvještaje njih 1.117 nema račun u FBiH, odnosno da 866 pravnih subjekata nemaju određen glavni račun.\nMahmutović je istakao da se sve informacije koje se odnose na firme sa finansijskim pokazateljima koje su predale izvještaje i one koji nisu ispunile svoju zakonsku obavezu, mogu naći na portalu FIA-e, a da će uskoro biti objavljena i elektronska edicija od 13 knjiga na sedam do osam hiljada stranica analiza koje se odnose na pregled finansijskih pokazatelja poslovanja pravnih lica na nivou Federacije BiH, kantona i općina.\nIstakao je da se informacioni sistem svakim danom unapređuju te da će uskoro predstaviti i prvu mobilnu aplikaciju koja je besplatna, a pomoću koje će poslovna zajednica moći vidjeti za svako pravno lice u FBiH u kojoj je banci glavni račun te da li je aktivan ili blokiran.\n– Naša misija i vizija je da analizama podataka budemo korisni član poslovne zajednice i da pružamo usluge te budemo vrijedan izvor informacija – istakao je Mahmutović\nNaglasio je da je vrijednost poslovnih prihoda, koju su privredna društva u Federaciji BiH ostvarila u 2019. godini, iznosila više od 50 milijardi KM, što je za približno 0,5 milijardi KM više nego godinu ranije.\n– U strukturi poslovnih prihoda dominiraju prihodi ostvareni na domaćem tržištu, dok je udio prihoda od izvoza u ukupnim prihodima srazmjerno skroman. Međutim, prihodi od izvoza, u posmatranom periodu bilježe pad, i po vrijednosti i po učešću – dodao je.\nPored trenda rasta poslovnih prihoda, kao temeljnog generalnog pokazatelja privrednih kretanja u Federaciji BiH, Mahmutović je istakao i trend ostvarene dobiti.\nDodao je da u posmatranom periodu raste broj društava koja su ostvarila dobit u poslovanju, kao što raste i vrijednost ostvarene dobiti.\nMahmutović je objasnio da su profitabilna privredna društva, njih 16.097, odnosno 69,5 posto od ukupnog broja aktivnih društava, u 2019. godini ostvarila više od 3,3 milijarde KM neto dobiti, što je za 11,23 posto više od dobiti ostvarene 2018. godine.\n– Broj kompanija koje su ostvarile gubitke opada, sa 6.847 u 2017. godini, odnosno 6.466 u 2018. godini, na 6.323 u 2019. godini, kao što i vrijednost gubitka koji su pretrpile u posmatranom periodu opada, sa 854 miliona KM u 2017. godini, odnosno 1,02 milijarde KM u 2018. godini, na 839 miliona KM u 2019. godini – kazao je Mahmutović.\nNaglasio je da su pozitivni poslovni trendovi privrednih društava u Federaciji BiH rezultirali trendom uvećanja imovine kojom se stvara nova vrijednost.\nUkupna vrijednost imovine privrednih društava u posmatranom trogodišnjem periodu, kazao je, uvećana je za 4,93 posto, dok je rast u posljednjoj godini iznosio 2,5 posto.\nMahmutović je objasnio da je vrijednost imovine porasla sa 64,59 milijardi KM u 2017. godini, na 66,13 milijardi KM u 2018. godini, odnosno 67,78 milijardi KM u 2019. godini.\n– Broj zaposlenih u privrednim društvima u Federaciji BiH nastavlja trend rasta, sa 344.754 zaposlena u 2017. godini, preko 356.390 zaposlenih na kraju 2018. godini, na 363.663 zaposlenih na kraju 2019. godine. Procentualno iskazano, radi se o povećanju broja zaposlenih od 5,5 posto u cjelokupnom posmatranom periodu – naglasio je Mahmutović.\nDodao je da su pozitivni generalni trendovi poslovanja, zabilježeni u periodu 2017. – 2019. godina popravili i pokazatelje poslovnih performansi privrednih društava u Federaciji BiH. Ipak, naglasio je da su pokazatelji još uvijek na suboptimalnom nivou, prema opšteprihvaćenim standardima, ali i prema konkurenciji iz okruženja.\n– Najočitiji problem bosanskohercegovačke privrede – suboptimalan nivo likvidnosti privrednih društava, i dalje je prisutan. Temeljni pokazatelj likvidnosti, tekući omjer – omjer tekuće imovine i kratkoročnih obaveza, u posmatranom periodu i dalje stagnira na vrijednosti 1,14 u 2017. godini, odnosno 1,17 u 2018. godini, da bi u 2019. godini bio tek nešto bolji – 1,22. Imajući u vidu da je standard za ovaj pokazatelj vrijednost od približno 2, da se zaključiti da domaća privredna društva sa poteškoćama izmiruju svoje kratkoročne obaveze – pojasnio je Mahmutović.\nMeđutim, iako je problem nelikvidnosti prisutan već duži vremenski period, Mahmutović tvrdi da dugoročna finansijska stabilnost privrednih društava u Federaciji nije značajnije ugrožena, mjereno omjerima duga i imovine te duga i kapitala.\nPojasnio je da omjer duga i imovine pokazuje u kojoj mjeri je imovina privrednog društva finansirana dugom.\n– Prosječna vrijednost ovog pokazatelja stagnira, kao i omjer duga i kapitala, koji u srazmjeru stavlja dva najvažnija izvora finansiranja privrednih društava. Međutim, imajući u vidu nerazvijeno finansijsko okruženje u kojem posluju domaća privredna društva ovi pokazatelji se mogu posmatrati kao pozitivni – istakao je.\nUnatoč nepovoljnim okolnostima poslovnog okruženja, Mahmutović kaže da se operativna efikasnost privrednih društava u Federaciji BiH popravlja.\nIstakao je da omjer prihoda i fiksne imovine u tom periodu stagnira, dok omjer prihoda i kapitala, kao temeljni pokazatelji efikasnosti privrednih društava, te koeficijent obrta investicija, bilježe rastući trend.\nNaglasio je da pokazatelj marže neto dobiti (udio neto dobiti u poslovnim prihodima), pokazatelj prinosa na imovinu (ROI-omjer prihoda i vrijednosti ukupne imovine) i prinosa na kapital (ROE-omjer prihoda i kapitala) profitabilnih kompanija imaju sličan rastući trend kao i pokazatelji efikasnosti korištenja imovine.\nPored pogleda na generalne trendove poslovanja privrednih društava u Federaciji BiH, Mahmutović je kazao da je korisno sagledati i strukturu po privrednim granama.\n– Počevši od broja registrovanih privrednih društava, sasvim očekivano, koncentracija je najveća u grani trgovine, zatim u grani prerađivačke industrije, te u grani stručnih usluga. Nešto manja koncentracija je u privrednoj grani građevinarstva, te u grani prevoza i skladištenja. U ovih pet privrednih grana, posluje gotovo tri četvrtine ukupnog broja aktivnih privrednih društava – kazao je Mahmutović.\nNaglasio je da koncentracija ostvarenih poslovnih prihoda djelimično slijedi koncentraciju broja registrovanih društava, uz nešto izmijenjenu unutarnju strukturu.\n– Naime, privredna društva iz grane trgovine prednjače, a slijede ih društva iz prerađivačke industrije, koja zajedno ostvaruju više od dvije trećine ukupne vrijednosti prihoda – kazao je Mahmutović.\nPrema broju zaposlenih, Mahmutović je kazao da prednjače prerađivačka industrija i trgovina, gdje je zaposleno više od polovine radne snage, ali da najviše prihode po zaposlenom ostvaruju finansijski i energetski sektor.\nKada je riječ o visini ostvarene dobiti, granska distribucija slijedi ostvarene prihode.\n– Na prvom mjestu, i po koncentraciji društava sa ostvarenom dobiti, kao i po visini dobiti, ponovo su trgovinska privredna društva, a na drugom prerađivačka industrija, koje zajedno ostvaruju oko 60 posto ukupne dobiti svih privrednih društava u Federaciji BiH – dodao je.\nNaglasio je da je apsolutna visina ostvarene dobiti samo jedna dimenzija profitabilnosti privrednih društava.\n– Potpunija slika se može steći kada se ostvarena neto dobit stavi u omjer sa poslovnim prihodima (marža neto dobiti) ili korištenom imovinom (ROI). Privredne grane u kojima su ostvarene najviše vrijednosti poslovnih prihoda, ali i dobiti, nisu ujedno i najefikasnije u kreiranju dobiti – zaključio je direktor Finansijsko-informatičke agencije Federacije Bosne i Hercegovine Esad Mahmutović u razgovoru za Fenu.\nPrethodni članakNekoliko savjeta kako da pripremite dom za dolazak ljeta\nSljedeći članakLatifović: Respiratori su upotrebljivi, tražimo da nam ih daju, ali je nekome izgleda u interesu da oni ostanu u kutiji


CVIJANOVIĆ: Vanredno stanje omogućilo efikasan rad institucija u uslovima pandemije | Banjaluka.net\nPredsjednik Republike Srpske Željka Cvijanović izjavila je da je proglašenje vanrednog stanja za teritoriju Srpske omogućilo da institucije, u uslovima pandemije, efikasnije rješavaju probleme zdravstvene, socijalne, privredne i humanitarne prirode, u uslovima kad Narodna skupština, zbog restrikcija u pogledu kretanja i zabrane okupljanja, nije u mogućnosti da održava redovna zasjedanja.\nU obraćanju poslanicima na današnjoj posebnoj sjednici parlamenta Srpske na kojoj se razmatra prijedlog odluke o ukidanju vanrednog stanja, predsjednik Republike je podsjetila da je na 12. posebnoj sjednici Narodne skupštine održanoj 28. marta donesena Odluku o proglašenju vanrednog stanja za teritoriju Republike Srpske zbog epidemiološke situacije izazvane virusom korona.\nOna je navela da je ova odluka objavljena je u “Službenom glasniku Republike Srpske” od 2. aprila, a stupila je na snagu narednog dana od dana objavljivanja.\nCvijanovićeva je podsjetila da je proglašenju vanrednog stanja prethodila Odluka Vlade Republike Srpske o proglašenju vanredne situacije za teritoriju Republike Srpske, donesena 16. marta.\n“Kao što je poznato, u uslovima vanrednog stanja, ukoliko Narodna skupština nije u mogućnosti da održava sjednice, član 81 Ustava Republike Srpske propisuje da se predsjedniku Republike Srpske daje ovlaštenje da donosi uredbe sa zakonskom snagom po pitanjima iz nadležnosti Narodne skupštine, te da imenuje i razrješava funkcionere koje, u redovnim okolnostima, imenuje i razrješava Narodna skupština”, pojasnila je Cvijanovićeva.\nOna je navela da je Ustavom predviđeno da predsjednik Republike Srpske uredbe sa zakonskom snagom donosi na sopstvenu inicijativu ili na prijedlog Vlade Republike Srpske, te nakon što pribavi mišljenje predsjednika Narodne skupštine Srpske.\nU skladu sa ustavnim ovlaštenjima predsjednika Republike i propisanom procedurom u periodu trajanja vanrednog stanja na taj način doneseno je 19 uredbi sa zakonskom snagom, kojima su regulisana različita pitanja u neposrednom interesu privrednog sektora i građana Republike Srpske.\nPrema njenim riječima, zavisno od pitanja koja se njima regulišu, primjena nekih od uredbi sa zakonskom snagom iscrpljuje se u okolnostima vanrednog stanja proglašenog za teritoriju Republike Srpske, neke će se primjenjivati i u periodu trajanja vanredne situacije, dok neke podrazumijevaju izmjene i dopune postojećih zakonskih rješenja, te je samim tim njihova primjena permanentnijeg karaktera.\n“Sve uredbe sa zakonskom snagom donesene isključivo na prijedlog Vlade Republike Srpske i, naravno, uz prethodno pribavljeno mišljenje predsjednika Narodne skupštine Republike Srpske. I pored mogućnosti koje predviđa Ustav, nijedna uredba sa zakonskom snagom nije donesena samoinicijativno od predsjednika Republike”, istakla je ona.\nTakođe, navela je Cvijanovićeva, treba naglasiti da su njihovom donošenju prethodile konsultacije tokom kojih su predsjednik Vlade i resorni ministri obrazlagali svrhu donošenja i sadržaj ovih uredbi, a ovim konsultacijama su, pored predsjednika Republike, prisustvovali i predsjednik Narodne skupštine koji je i predsjednik skupštinskog Odbora za ustavna pitanja, kao i predsjednica skupštinskog Odbora za zakonodavna pitanja.\n“Uzimajući u obzir potrebu što hitnijeg stupanja na snagu predmetnih uredbi sa zakonskom snagom u vanrednim okolnostima, u skladu sa stavom 1 člana 109 Ustava Republike Srpske, uz svaku donesenu uredbu sa zakonskom snagom donesena je i odluka kojom je konstatovano postojanje naročito opravdanih razloga za njeno prijevremeno stupanje na snagu, to jeste narednog dana od dana objavljivanja u Službenom glasniku Republike Srpske”, pojasnila je predsjednik Srpske Željka Cvijanović.


Šarčević: Neće biti povratka u škole do kraja školske godine | EpicentarPress\nObradović: Tužilaštvo će, ako bude nepristrasno, odbaciti krivičnu prijavu protiv mene i članova Dveri\nBez prijema novih pacijenata na Infektivno odeljenje\nFTN Čačak: Počelo elektronsko prijavljivanje za probni prijemni\nŠarčević: Neće biti povratka u škole do kraja školske godine\nDatum: 17.04.2020. 14:47\nMinistar prosvete Mladen Šarčević rekao je da do kraja školske godine neće biti povratka u škole za proces redovne nastave i najavio je izmenu Pravilnika za ocenjivanje.\n"Raspust počinje krajem maja, kada se završava redovna nastava, a koja je ovaj put, tokom vanrednog stanja, bila onlajn", naveo je Šarčević za dnevne novine "Blic".\nPrema njegovim rečima, biće izmenenjen Pravilnik za ocenjivanje jer sada ne postoji tromesečje, kao ni dosadašnji vid završnog ispita.\n"Oko ovog pitanja se prepliću različiti interesi počev od onog da ne bude završnog ispita, odnosno male mature. To je najlakši scenario, koji međutim, ne bi bio i najpošteniji jer bi to značilo da će pojedine škole upisati đaci koji, inače, ne bi mogli da ih upišu, čime bi ostali uskraćeni oni koji bi uspešnije položili ispite i upisali željene škole", kazao je on.\nŠarčević je dodao da će za dve do tri nedelje to ministarstvo predstaviti model, koji će odgovarati epidemiološkoj situaciji u Srbiji, ali i biti u skladu sa zaključkom i scenarijem koji će se primenjivati u Evropi za završni ispit.\nMinistar prosvete je danas izjavio i da očekuje da se utvrdi odgovornost nadležnih u Zavodu za unapređivanje obrazovanja i vaspitanja posle emitovanja lekcije iz geografije za učenike šestog razreda u kojoj je navedeno da je program i cilj NATO da "rešava sporove među zaraćenim stranama".\nNavodeći da je u nadležnosti zavoda da prati nastavu i rad sa savetnicima, ministar je dodao da i recenzenti koji rade na sadržaju udžbenika moraju da obrate pažnju na "svaku rečenicu koja može da izazove polemike koje nisu u skladu sa politikom koju vodi Srbija kao i narušavanju teritorijalnog integriteta".\nIz ministarstva su naveli i da "kontinuirano rade na unapređenu i proveri sadržaja udžbenika kako bi se iznosila tačnost podataka" i dodali da će ti biti zadatak "i u narednom periodu".\nSporna lekcija iz geografije za šesti razred pod nazivom "Integracioni procesi" emitovana je 8. aprila.


Jasna vizija za budućnost - CorD Magazine\nCarlos De Cordoue, Predsednik Izvršnog odbora, Crédit Agricole Srbija\nJasna vizija za budućnost\nCrédit Agricole je na tržište Srbije ušla sa jasnom vizijom i strategijom za budućnost, zasnovanoj na stalnom unapređenju i rastu u svim segmentima poslovanja\nCrédit Agricole Srbija, koja od 2009. posluje u Srbiji pod svojim imenom i preko svojih 80 filijala, uspela je da se pozicionira kao referentna banka u nekoliko segmenta kao što su: auto-krediti, agrobiznis, stambeni krediti i nastavlja da gradi dugoročne odnose sa klijentima zasnovane na obostranom poverenju.\nKoje su, po vašem mišljenju, reformske mere doprinele da se osigura stabilizacija bankarskog sektora u Srbiji?\n– Bankarski sektor u Srbiji je stabilizovan zahvaljujući različitim merama Narodne banke Srbije koja je jedan od ključnih elemenata u stvaranju stabilnog finansijskog okruženja.\nKontrolne mere NBS usmerene su ka prevenciji iznenadnog odliva kapitala i omogućavaju trenutnu intervenciju NBS ukoliko dođe do problema sa likvidnošću neke od banaka. Narodna banka je, takođe, sprovela i stres testove za lokalne banke koji su bili neophodni da bi se utvrdila stabilnost bankarskog sistema.\nUz sve ovo banke u Srbiji pripremaju planove oporavka u slučaju potencijalne krize, sa jasno definisanim koracima koji bi se preduzeli kako bi se određena krizna situacija predupredila ili razrešila.\nJedan od najvećih problema bankarskog sektora je rešenje problematičnih kredita. Crédit Agricole banka beleži daleko manji procenat kredita u kašnjenju u odnosu na tržišni prosek, a u isto vreme uspeva da ostvari kontinuirani rast u poslednjih nekoliko godina. Ovo je rezultat specifične kreditne politike sa prihvatljivim nivoom rizika, ali koja ostavlja i dovoljno mogućnosti za rast u svim segmentima.\nDugo se priča o konsolidaciji srpskog bankarskog sektora. Kako vi vidite razvoj ovog sektora u budućnosti?\n– Iako je očigledno je da je iz godine u godinu u Srbiji sve manje banaka, još uvek aktivno posluje njih 30, te se očekuje da će se ovakav trend nastaviti. Siguran sam da ćemo biti svedoci još nekih udruživanja ili akvizicija koje će voditi ka adekvatnom broju banaka za tržište Srbije koje broji oko sedam miliona građana. Neke će se dodatno specijalizovati, ali većina banaka mora da bude spremna da promeni svoj model poslovanja kako bi odgovorile tržištu koje postaje sve zahtevnije.\nRazvoj novih tehnologija značajno utiče na promene u bankarstvu, a digitalizacija bankarskih usluga i proizvoda će se nametnuti kao neophodnost za svaku banku koja namerava da održi korak sa potrebama i zahtevima nove generacije.\nSa druge strane, veoma jaka konkurencija među finansijskim institucijama primorava banke da klijentima pružaju veoma atraktivne ponude i klijenti bi ovakvu situaciju trebalo što bolje da iskoriste!\nFrancuska 11 jul 2016\nSrbija je ekonomski centar regije Zapadnog Balkana i ta strateška pozicija joj otvara tržište od preko milijardu potrošača. Uz to proces integracije u Evropsku...\nNJ.E. Kristin Moro, ambasadorka Francuske u Srbiji\nTradicionalno prijateljstvo Francuske i Srbije osnov buduće saradnje\nDiplomatija 11 jul 2016\nPre nego što počnem, dozvolite mi da vam kažem da sam veoma srećna što je CordD ove godine iznova odlučio da objavi specijalni broj...\nImamo adute za francuske investitore\nBiznis 11 jul 2016\nSrbija danas nudi investitorima političku i makroekonomsku stabilnost, jasnu evropsku orijentaciju, solidan regulatorni okvir i mogućnost značajnih državnih finansijskih i drugih podsticaja ulagačima. Sve...\nVladimir Trifunović, Direktor, Sky Partner\nVažna karika u lancu avio saobraćaja\nPovećanje broja letova i putnika na našem najvećem međunarodnom Aerodormu „Nikola Tesla“ svakako je pozitivno uticalo, posredno i neposredno, na ukupno poslovanje kompanije Sky...


My Destination i u Crnoj Gori\n„Naša zamisao je da sajt postane sinonim za najlakše pronalaženje svih vrsta biznisa, događaja, usluga, koji se nalaze u Crnoj Gori, a sve to u toku cijele godine, sa jednakim osvrtom na jug, sjever i centralni dio države“\nKompanija My Destination počela je da radi i u Crnoj Gori, sa ciljem predstavljanja crnogorske turističke i uslužne ponude.\nKompanija My Destination je globalna internet mreža nagrađivanih turističkih vodiča, sa više od 60 destinacija širom svijeta i povjerenjem više od 18 miliona turista i putnika godišnje, sa tendencijom rasta.\nDirektor My Destination Montenegro, Anđela Lazarević, kazala je da je kompanija specijalizovana za predstavljanje širokog spektra crnogorske turističke i uslužne ponude, hiljadama lokalnih ljudi i posjetilaca Crne Gore, 365 dana u godini, 24 sata dnevno.\n„Naša zamisao je da sajt postane sinonim za najlakše pronalaženje svih vrsta biznisa, događaja, usluga, koji se nalaze u Crnoj Gori, a sve to u toku cijele godine, sa jednakim osvrtom na jug, sjever i centralni dio države“, rekla je Lazarević.\nOna je poručila da žele da u Crnoj Gori dostignu popularnost matične kuće, My Destination, koja se, kako je rekla, može pohvaliti sajtom koji je među najposjećenijim turističkim sajtovima u svijetu.\n„U našoj državi smo već prepoznati od nekih internacionalnih biznisa (Luštica bay, Dukley gardens, Porto Montenegro), ali ono što je naša tendencija je da targetiramo sve male i velike biznise, u vlasništvu crnogorskih građana, koji će, neki prvi put, imati priliku da se nađu na svjetskom tržištu, zahvaljujući našem protoku internet saobraćaja“, navela je Lazarević.\nPrema njenim riječima, njihovi interaktivni profili biznisa predstavljaju jedan od najefikasnijih i najisplativijih načina za privlačenje novih turista i mušterija, sa posljednjim inovativnim rješenjima putem interneta, mobilne aplikacije i društvenih mreža.\n„Uvjerena sam da će Crna Gora razumjeti značaj naše vanserijske marketing platforme i da će uskoro uživati u plodovima koje ovakvo promovisanje zemlje može da donese“, zaključila je Lazarević.\nProjekat Luštica Bay predstavljen na proslavi…\nOznake Crna Gora my destination\nNeto profit Facebook-a smanjen za 20 posto\nRazličite cijene pojedinih proizvoda širom svijeta


Kako pokrenuti sopstveni biznis — Mini Startap Akademija za srednjoškolce u Startit Centru Inđija - startit\nKako pokrenuti sopstveni biznis — Mini Startap Akademija za srednjoškolce u Startit Centru Inđija\nDvodnevna akademija namenjena srednjoškolcima će se održati 15. i 16. novembra u Startit Centru Inđija.\nTatjana Milošević - 30. Oktobar, 2017.\nProgram Mini Startap Akademije je namenjen srednjoškolcima koje interesuje preduzetništvo i koji žele u tome da se oprobaju. Tokom dva dana ćemo proći osnovna znanja na koja se fokusiramo na Startap akademiji, o tome kako početi do konkretnih alata za naredne korake — poput Lean Canvasa, koncept Lean Startapa i MVP-a, ispravne tehnike intervjuisanja prospektivnih mušterija, a proći ćemo i osnovne modele finansiranja i najbolje načine na koje možete dobiti sredstva od investitora.\nZoja Kukić, suosnivačica Startita, ima 29 godina i diplomirala je na Ekonomskom fakultetu Univerziteta u Beogradu. Posvećena je jačanju pozicije žena u IT sektoru i biznisu. Do sada je govorila na više od 50 međunarodnih i domaćih događaja na teme preduzetništva, IT sektora, crowdfundinga, startap i IT zajednice u Srbiji, ženskim pravima i drugim srodnim temama.\nAkademija će se održati 15. i 16. novembra sa početkom od 16h u Startit Centru Inđija (Vojvode Stepe 4). Možete se prijaviti sami ili sa osobom sa kojom planirate da se upustite u preduzetnički poduhvat. Učešće na Akademiji je besplatno, ali zbog ograničenog broja mesta potrebno da svoje prisustvo prijavite putem sledeće forme.\nU Startit Centru Inđija će se istim danima održati i Mini Startap Akademija namenjena svima koje interesuje preduzetništvo i koji žele u tome da se oprobaju. Detalje o Mini Startap Akademiji možete pronaći ovde.\nTechfugees hakaton u Beogradu – dajte svoj doprinos rešenju izbegličke krize


Međunarodna konferencija "Logističke usluge i rešenja" 10. juna u Banjaluci - Pluton Logistics\nMeđunarodna konferencija „Logističke usluge i rešenja“ 10. juna u Banjaluci\n01/06/2016 23/04/2017 marko Banja Luka, Logističke usluge i rešenja, Logšped Banjaluka\nBanjaluka College orgаnizuje Međunarodnu logističku konferenciju, nazvanu „Logističke usluge i rešenja“. Коnferencija će biti održana 10. juna 2016. godine na BLC-u u Banjaluci.\nKako su saopštili organizatori, osnovni cilj konferencije je da se okupe domaći i međunarodni stručnjaci i eksperti iz oblasti logistike, špedicije, transporta i distribucije proizvoda; da se sagledaju novi trendovi, iskustva, problemi i rešenja u logistici i lancima snabdevanja.\nNa konfrenciji će biti predstavljeni rezultati najnovijih istraživanja i dostignuća u razvoju logističkih usluga i rešenja. Posebna pažnja će biti posvećena praktičnim iskustvima i primerima dobre logističke prakse u različitim kompanijama u zemlji i regionu.\nCilj je da se kroz stručne radove i primere dobre logističke prakse steknu nova i inoviraju postojeća logistička znanja. Osnovni moto konferencije je da se uči od najboljih. Ideja je da se povežu različite kompanije iz regiona i da se kroz B2B sastanke uspostave novi kontakti i poslovne veze.\nDetaljne informacije pročitajte OVDE.\n← TENDER: „Lukoil“ – Rečni transport u Republici Srbiji\nKamiondžijskom kartelu preti kazna EU zbog nameštanja cena →


Đilas: Projekat Beograd na vodi veliko obećanje i neistina data građanima\n► Đilas: Projekat Beograd na vodi veliko obećanje i neistina data građanima\nFoto: Beta / SZS / EV\nPredsedavajući Saveza za Srbiju Dragan Đilas izjavio je danas da je Savez pokrenuo akciju "Stazama laži i obmana Aleksandra Vučića i ove vlasti" i da su kao prvi korak u okviru nje želeli da ukažu da je projekat "Beograd na vodi" jedno veliko obećanje i neistina data građanima Beograda i Srbije.\nĐilas je novinare kod objekta Eurosalona na Beogradskom sajmu podsetio na izjavu predsednika Srbije Aleksandra Vučića iz februara 2015. godine datu televiziji Pink da će svi objekti koji su se tada nalazili na maketi projekta "Beograd na vodi" biti izgrađeni u naredne četiri godine.\n"Kao što znate neće biti gotov 'Beograd na vodi' za nekoliko meseci", rekao je Đilas.\nĐilas je podsetio i na Vučićevu izjavu iz januara 2014. godine za Novi Magazin kada je rekao da Al Abar u "Beograd na vodi" ulaže 3,1 milijardu dolara i da je "njegov idejni plan da se počisti sve odatle, da to bude jedini zadatak Srbije". "On obezbeđuje tri milijarde i 100 miliona dolara za izgradnju svega. Onda trba da vidimo kako ćemo i mi onda da se naplatimo prodajom toga kad se završi", citirao je Đilas izjavu Vučića, koji je tada bio premijer Srbije.\nĐilas je kazao da "nema nikakvog ulaganje od 3,1 milijardu dolara stranog partnera u taj projekat".\n"'Beograd na vodi' je privatni projekat, kako je rečeno, kad su ona dva nesrećna čoveka poginula pre neki mesec", rekao je Đilas i dodao da se za sada ne zna tačno kolika je investicija stranog partnera, ali da se ona meri desetinama miliona, a ne milijardama evra.\nĐilas je kazao da su pre dva meseca od Ministarstva finansija Srbije tražili da im dostave tačne podatke o tome koliko košta eksproprijacija svih objekata i zemljišta za "Beograd na vodi" koji plaća država Srbija.\n"Pominju se još neke zgrade koje se ruše. Mi smo u tom dopisu ukazali na objekat Eurosalona za koji je država Srbija isplatila 1,9 milijardi dinara, znači za taj objekat isplaćeno je nekih 16 miliona evra. Da li zaista mislite da taj objekat vredi 16 miliona evra", upitao je Đilas.\nOn je istakao da je za građane Srbije važno da čuju koliko je plaćeno za sve objekte i zemljište, koje ide tačno do ulaska na Beogradski sajam, jer to je granica "Beograda na vodi".


Savet EU: Dogovor Beograda i Prištine oko praktičnih stvari | Hronika\nPočetna strana > Hronika > Savet EU: Dogovor Beograda i Prištine oko praktičnih stvari\nBrisel - Savet Evropske unije saopštio je da su Beograd i Priština posle današnje runde pregovora postigli dogovor po pitanju matičnih knjiga, slobode kretanja i o načelnom prihvatanju univerzitetskih i školskih diploma.\nDogovori će stupiti na snagu čim bude "operativno izvodljivo", a njihovo sprovođenje biće garantovano trostranom radnom grupom.\nU saopštenju je navedeno da je po pitanju matičnih knjiga dogovoreno da zajednički komitet, koji je već uspostavljen i koji predvodi Euleks, nastavi da identifikuje nedostatke u matičnim knjigama od pre 1999. godine.\nEuleks će overiti kopije svih originalnih matičnih knjiga kako bi se napravio sveobuhvatan registar na Kosovu, a na zahtev Beograda dostaviće i informacije o matičnim podacima sa Kosova, navedeno je u saopštenju.\nDrugi sporazum odnosi se na slobodu kretanja i omogućavanje putovanja preko administrativne linije samo uz lične karte. Odnosi se, takođe, i na registarske tablice i osiguranje vozila.\nBeograd i Priština dogovorili su se i o načelnom prihvatanju univerzitetskih i školskih diploma,što će biti učinjeno kroz sertifikaciju koju će sprovesti međunarodna organizacija ili akademska institucija treće strane o kojoj se Beograd i Priština dogovore.\n"Detalji ovoga biće dogovoreni na idućem sastanku", navodi se u saopštenju.\nEU navodi da će dogovori Beograda i Prištine stupiti na snagu čim bude "operativno izvodljivo", a njihovo sprovođenje biće garantovano trostranom radnom grupom.\n"Obe strane su se čvrsto obavezale da će poštovati dogovoreno", navodi se u saopštenju.\nTokom današnjeg susreta razgovarano je i o telekomunikacijama, katastru, carinskim pečatima i energetici i na svim ovim poljima dve strane su se približile dogovoru, ocenila je EU.\nDve strane su iznele i svoja gledišta po pitanju verskog i kulturnog nasleđa, kao i po pitanju regionalne saradnje.


A KAKO AKO DODIK NEDA: Vojska mora na istočnu granicu, ne mogu Bošnjaci sami rješavati migrantsku krizu - Narod.ba\nSAOPĆENJE SDA 27. Novembra 2020.\n– Ne može sav teret rješavanja migrantske krize biti prebačen na jedno ministarstvo i jednog ministra – ministra sigurnosti BiH Selmu Cikotića, već se čitav institucionalni sistem, na temelju svojih ovlasti i obaveza, mora uključiti i pružiti podršku. Posebnu odgovornost u upravljanju migrantskom krizom ima kompletno Vijeće ministara BiH koje je dužno da ovo pitanje rješava u saradnji sa drugim nivoima vlasti u BiH – saopćili su iz SDA.\n– Tražimo od MUP-ova na federalnom i kantonalnim nivoima da efikasnije uklanjaju migrante s ulica i javnih površina, te da u saradnji sa IOM-om i Službom za poslove sa strancima spriječe njihove samovoljne izlaske iz smještajnih objekata, i na taj način sačuvaju javni red i mir, te ličnu i imovinsku sigurnost građana. Tražimo od Vijeća ministara BiH i delegacije Evropske unije da osiguraju smještajne kapacitete za migrante, a od Vijeća ministara zahtijevamo da sačini plan smještaja migranata na način da se teret krize rasporedi na oba entiteta i sve kantone – ističu iz SDA.\nNaglašavaju da ne mogu sredine u kojima žive Bošnjaci same nositi teret suočavanja s migrantskom krizom, jer svakodnevni incidenti kojima je izloženo stanovništvo u Unsko-sanskom i Kantonu Sarajevo prijeti da eskaliraju u širu sigurnosnu krizu, što mora biti alarm svim institucijama i međunarodnoj zajednici, piše Faktor.\nsda oružane snage bih predsjedništvo bih


Biznis forum: Crna Gora i Srbija moraju unaprijediti saradnju\nBoris Tadić i Filip Vujanović na Forumu privrednika Crne Gore i Srbije, Podgorica, 19. novembar 2010\nPredsjednici Crne Gore i Srbije, Filip Vujanović i Boris Tadić, otvorili su u crnogorskoj Privrednoj komori Forum privrednika Crne Gore i Srbije, tokom koje je naglašena potreba unapređenja ekonomske saradnje dvije zemlje.\n"Za Crnu Goru, Srbija je najvažniji strateški, ekonomski partner", rekao je Vujanović.\nOtvarajući Forum, Vujanović je glavne razloge zbog kojih je za Crnu Goru važna saradnja sa Srbijom naveo saobraćajnu infrastrukturu, odnosno, putnu i željezničku mrežu, investicije i turizam, a kao glavni problem spoljno-trgovinski deficit Crne Gore u robnoj razmjeni.\nBoris Tadić i Filip Vujanović na susretu privrednika, Podgorica, 19. novembar 2010\n"Naša Privredna komora, preduzeća i preduzetnici treba da učine sve da smo što prisutniji na srpskom tržištu, a Srbija jednako kao i Crna Gora da otvori svoje tržište kako bi naša saradnja iskazala veličinu i dobar sadržaj," rekao je Vujanović.\n"Ekonomija je fundamentalno pitanje", rekao je Tadić, istakavši da je "u ovom trenutku, najvažnije utemeljenje odnosa upravo na ekonomskoj saradnji".\nTadić je, ocijenivši da je unapređenje saobraćajne infrastrukture jedno od ključnih razvojnih pitanja, rekao da nije zadovoljan dinamikom izvođenja radova na drumskom koridoru Bar-Beograd, i da Srbija nema snage da sama isfinansira taj projekat.\n"Pažnju treba fokusirati na željeznički saobraćaj, jer je taj projekat najisplativiji", rekao je Tadić.\n"Čitav privredni ambijent od Bara preko Podgorice do Beograda vidim u simboličkom smislu vidim upravo u toj Luci Bar, u pruzi koja nas povezuje i potom da bude iskorišten, ne samo kao jedna tačka u tom transportnom koridoru do Temišvara, nego kao i jedna tačka koja povezuje Crno more, preko Dunava sa Jadranskim morem, što bi Crnu Goru i Srbiju stavilo u središte svih transportnih i trgovinskih pravaca," rekao je Tadić.\nForum privrednika Crne Gore i Srbije, Podgorica, 19. novembar 2010\n"Razvijanje i jačanje regionalne ekonomije je prioritet", rekao je predsjednik Privredne komore Srbije Miloš Bugarin, koji je govorio o mogućnostima za unapređenje ekonomske saradnje Crne Gore i Srbije.\nŽeljeznice, putevi, energija\nKao konkretne projekte, Bugarin je naveo: rekonstrukciju željeznice Bar-Beograd i Luke Bar, proširenje i modernizaciju puteva u obije zemlje i zajedničke elektro-energetske projekte.\n"Srpske investicije u Crnoj Gori dostigle su značajan nivo od preko 200 miliona eura ali to nije limit i u svakom slučaju jačanje regionalne ekonomije, zajedničke investicije srpskih privrednika u Crnoj Gori i crnogorskih u Srbiji treba da budu motiv, pokretač i naravno jedan od razloga zbog čega se ovaj biznis forum danas i održava ovđe," rekao je Bugarin.\nSrbija je i prema zvaničnoj statistici, najznačajniji spoljnotrgovinski partner Crne Gore, dok je Crna Gora četvrta, po značaju, za Srbiju.\nIz Srbije se, prema podacima Privredne komore Crne Gore, najviše uvoze: mlijeko i mlječni proizvodi, mineralna goriva, piće, životinje, plastične mase i namještaj, dok su glavni proizvodi koji iz Crne Gore odu za Srbiju aluminijum, mineralna goriva, farmaceutski proizvodi, piće, meso,\nPod uticajem svjetske ekonomske krize došlo je do smanjenja uvoza srbijanskih proizvoda u Crnu Goru.\ngvožđe i čelik.\nU crnogorskoj Privrednoj komori kažu da je 2009. godine zaustavljen rast deficita u razmjeni sa Srbijom, jer je pod uticajem svjetske ekonomske krize došlo do smanjenja uvoza srbijanskih proizvoda.\nU prvih devet mjeseci ove godine, Crna Gora i Srbija su razmijenile proizvoda za skoro 375 miliona eura. Crnogorski izvoz, u istom periodu, vrijedi 52 miliona eura, dok je iz Srbije uvezeno preko 320 miliona. Ostvaren je deficit od 270 miliona eura, odnosno, pokrivenost uvoza izvozom iznosi svega 16 odsto.\nZa razliku od ostalih, koji su naglašavali potrebu unapređenja ekonomske saradnje Crne Gore i Srbije, predsjednik Privredne komore Crne Gore Velimir Mijušković je, ocijenivši saradnju kao dobru, govorio o vidovima dosadašnje saradnje, kojoj će doprinijeti i Kancelarija Privredne komore Srbije koja se danas otvara u Podgorici.\n"Dobra veza nije samo na bilateralnom niovu. Naša saradnja je visoko kvalitetena i kroz rad komorskih asocijacija na regionalnom i evropskom nivou. Brojni su i projekti sa nivoa EU u kojima zajedno učestvujemo a nesebičan prenos dobre prakse i znanja kao i razmjena informacija, uvijek su bile okosnica naše saradnje. Privredna komora visoko na listi svojih prioriteta ima razvoj i rad svoje kancelarije u Beogradu. Današnje otvaranje kancelarije Privredne komore Srbije u Podgorici vidim kao dobru mogućnost nastavka i unaprjeđenja privredne saradnje i radujem se zbog početka njenog rada," rekao je Mijušković.


Najčešća pitanja i odgovori | International Certification Group\nImajući u vidu da je izbor obrazovne ustanove i programa obuke veoma težak za zainteresovane koji traže ustanovu koja će im omogućiti kontinuirano usavršavanje, ICG Akademija za poslovno usavršavanje je izdvojila najčešća pitanja i na ista dala odgovore za koje se iskreno nadamo da će zadovoljiti naveći broj vaših pitanja. Ukoliko i pored ponuđenih odgovora budete imali dodatna pitanja molimo Vas da nas kontaktirate na e-mail i mi ćemo se sa naše strane potruditi da Vam pružimo detaljne odgovore, instrukcije i uputstva.\nMoje trenutne obaveze na poslu i privatne obaveze oko dece koja su školskog uzrasta ne ostavljaju dovoljno vremena za pohađanje seminara?\nVeoma je važno da sagledate vaše svakodnevne obaveze i mogućnosti da iste prilagodite programu seminara za koji ste zainteresovani. Ukoliko to nije moguće molimo Vas da nam pišete i da nam predložite Vaše željene termine, kako bismo iste mogli da prilagodimo Vašim potrebama. Trenutno se veliki broj naših seminara održava vikendima, upravo zbog zainteresovanih za seminare koji rade i koji radnim danima imaju brojne druge obaveze. Ukoliko se ukaže potreba, postoji mogućnost organizovanja seminara u poslepodnevnim i večernjim satima, s ciljem da naši seminari budu lako dostupni svim zainteresovanim.\nŽelim da napredujem u karijeri?\nZa napredak u karijeri vedoma je važno kontinuirano obrazovanje, pri čemu ne mislimo na formalno obrazovanje (fakultet, magistrat, doktorat), već na usavršavanje Vaših postojećih kompetencija koje zahteva tržište rada (tehnička znanja, veštine, razvoj ličnosti i drugo). Imajte na umu da je formalno znanje neophodno, ali nažalost nedovoljno da bi zadovoljilo potrebe i uslove koji vode ka napredovanju. Poslodavci danas očekuju konkretna znanja i konkretne rezultate, tako da bez dodatnog angažovanja i strukovnog usavršavanja koje je primenjivo u praksi, nije realno očekivati unapređenja. Za realizaciju Vaše želje neophodno je da definišete pravce i mogućnosti napredovanja i u skladu sa tim obrazovne ciljeve usavršavanja. Ukoliko niste u mogućnosti da to sami uradite možete se obratiti našem savetodavnom timu koji će vam ukazati na savremene pravce i trendove iz Vaše struke i zajedno sa Vama definisati neophodne programe obučavanja koji mogu dovesti do željnih rezultata. Za početak se trebate naoružati strpljenjem i uložiti neophodni trud i vreme, koji će zasigurno omogućiti napredovanje u karijeri. Profesionalno usavršavanje predstavlja osnovu za postizanje ličnih i poslovnih ciljeva. Naša Akademija je Vaš partner na tom putu i u tom pogledu ćemo učiniti sve kako bismo Vas adekvatno usmerili u sticanju praktičnih znanja i načina na koja ova znanja mogu da dovedu do vaših ličnih profesionalnih ciljeva.\nVeć duže vreme bezuspešno tražim posao iz struke, međutim poslodavci ne odgovaraju na moju biografiju?\nVelika je verovatnoća da se Vaša biografija ničim ne izdvaja po sadržaju od ostalih kandidata koji konkurišu za isti posao. Poslodavcima je danas veoma važno praktično iskustvo koje proizvodi konkretne rezultate i bezuslovna spremnost na rad i to morate moći prikazati u biografiji i dokazati u praksi. Za početak, morate da proverite koliko su Vaša postojeća profesionalna znanja trenutno aktuelna na tržištu rada i koje su mogućnosti da se ista unaprede. Ukoliko niste u mogućnosti da sami pronađete odgovore na ova pitanja možete se za više konstruktivnih saveta obratiti našem savetniku. Veoma je važno da kroz lične ciljeve i edukativne programe iz prakse postignete neophodan nivo konkurentnosti, da bi ste imali uspeha na tržištu rada.\nNemam radno iskustvo i zbog toga ne mogu da nađem posao?\nOvo je najčešći problem sa kojim se susreću mladi ljudi na tržištu rada. Naša Akademija Vam nudi specijalizovane programe za sticanje praktičnih znanja iz određenih delatnosti, s tim da je veoma važno da pre praćenja nekog od naših programa, definišete oblasti Vaših interesovanja i realne ciljeve za zapošljavanje. Za više informacija i saveta možete se obratiti našem savetniku.


Radenko Cvetić o značaju Turističko-informativnog centra na Kopaoniku\nBack TURIZAM TURISTIČKE ORGANIZACIJE Radenko Cvetić o značaju Turističko-informativnog centra na Kopaoniku\nsreda, 05 avgust 2015 14:46\n- Polako se sve vraća na Kopaonik. Unazad 10 do 15 godina, stagnacijom i propadanjem Genexa nismo imali instituciju koja bi objedinjavala sve informacije vezane za Kopaonik. Sva ova kriza, i dešavanju su doprinela da Kopaonik, zahvaljujući aktivnosti Skijališta Srbije, odnosno Vladi Republike Srbije koja je izdvojila značajna sredstva, ima zimsku sezonu u trajanju od 3-4 meseca, ali ne i zadovoljavajuću letnju turističku sezonu.\nPrethodna godina je bila rekordna po broju gostiju. Porast broja turista u celoj Srbiji bio je oko 12,5% stranih turista, dok je Kopaonik u zimskoj sezoni 2014/2015. imao porast od oko 14%. Ideja i cilj Turističko-sportske organizacije Raška, svih hotelijera i onih koji vole Kopaonik, jeste da se pored 3-4 meseca uspešne zimske sezone napravi dobra podloga za dugačku letnju sezonu. Otvaranje Turističko-informativnog centra je jedan od koraka koji je TSO Raška čekala desetak godina, jer se do sada nisu stvorili uslovi, pre svega lokacijski, za njegovo otvaranje. TSO Raška je i osnovana sa ciljem da na Kopaoniku postoji jedan objekat koji pruža informacije gostima i da je na usluzi svima koji žele da predstave svoju ponudu na ovoj planini. Najzad su se stvorili uslovi, konačno je otvoren Turističko-informativni centar i TSO je zaista ponosna jednim ovakvim objektom - izjavio je Radenko Cvetić, direktor TSO Raška na svečanosti povodom otvaranja TIC, koji je upriličen u subotu, 1. avgusta u okviru manifestacije Dana borovnice. Gospodin Cvetić je podsetio da je ovaj planinski turistički centar nastao trojnim ugovorom između Genex-a, odnosno tada SFRJ, Opštine Raška i Opštine Brus. U proteklom periodu ove dve opštine su, ne njihovom greškom, bile istisnute sa Kopaonika. Opština Raška se sada na "velika vrata", kroz TIC, Vilu Raška i još neke objekte koji su u izgradnji i koji će vrlo brzo biti pušteni u rad, vraća na mesto koje joj pripada. TIC će svoju aktivnost sprovoditi u nekoliko bitnih pravaca. Sve je manji broj turista koji žele samo jednu vrstu aktivnosti. Od sedam dana koliko turisti provedu na ovoj planini, najviše je onih koji 3-4 dana provedu na skijanju. Ostalo vreme žele da ispune nekim drugim sadržajima. Ideja i cilj TSO Raška je usmeren ka približavanju turističkog centra Kopaonik okolnim naseljima: Šipačina, Semeteš, Biočin, Badanj. Prvi korak u tom pravcu je spuštanje ka Vikend naselju, koje je ozbiljan turistički potencijal, i u ovom momentu raspolaže sa oko 10,5 hiljada kreveta, a Opština Raška tamo priprema projekat multifunkcionalnog sportsko-rekreativnog centra . Bogatoj ponudi kulturno-istorijskog nasleđa u okolinu Raške , Brusu, Aleksandrovcu, Župi i vinskim putevima, pridružiće se i spa centar planiran u Jošaničkoj Banji. Jedinstvena turistička ponuda turističkih organizacija tog kraja, ima za cilj da Srbiju upakuje kao jedan, ali raznolik turistički proizvod, da gost može da bira šta sve od ponuđenog želi, i na pravi način da konzumira.\nU TSO Raška svesni su i da ima mnogo toga što treba unaprediti.Veliki problem na Kopaoniku je parkiranje, predstoji rešavanje komunalnih, infrastrukturnih problema, kao i problema vodosnabdevanja i otpadnih voda. - Planirana je izgradnja gondole, kojom bi se Jošanička Banja povezala sa centrom Kopanika, što bi bio preduslov za izgradnju spa centra i novih smeštajnih kapaciteta u podnožju Kopaonika, koji bi tada bio samo skijaški centar. Planira se i spuštanje ove turističke ponude prema okolnim selima, čime bi se zadržalo stanovništvo u ovim krajevima i pružila mogućnost ekonomskog opstanka - naglasio je gospodin Cvetić. Da bi privukli što više turista i u letnjoj sezoni, TSO Raška veliku pažnju poklanja organizaciji manifestacija. Posle vrlo ozbiljno pripremljenih Dana borovnice (30. jul do 2. avgust), u čijem sklopu je održano niz podmanifestacija, već za 3. septembar zakazana je nova - Dani Vrganja, koja će ove godine biti održana po šesti put. U toku je mapiranje gljiva na ovom području, koje je ozbiljna destinacija kada su u pitanju ovi šumski plodovi. - Veliki je uspeh jedne grupe entuzijasta sa Kopaonika, zaljubljenika u gljive i ovu planinu, da su napravili ozbiljnu manifestaciju, koja je prerasla u međunarodnu smotru na kojoj se razmenjuju iskustva, znanja o branju, načinu pripremanja, čuvanja na daleko čuvenog kopaoničkog vrganja. Oni su doprineli da se gljive nađu na meniju hotela i restorana unazad dve do tri godine. Pre toga, uprkos izdašnosti prirode, to nije bio slučaj - objasnio je Radenko Cvetić.


Sistem u kojem novac na račun primaoca "leže" u istom trenutku kada kupac obavi plaćanje, u Srbiji treba da zaživi 22. oktobra 2018. godine. Novac menja vlasnika u trenutku davanja naloga za plaćanje, pa će računi moći da se plaćaju i noću, i vikendom, i praznikom, a dug će biti namiren istog trenutka, bez negativnih posledica po kupca u vidu isključivanja telefona zbog kašnjenja sa računom, na primer. Tog dana počinje sa radom sistem za instant plaćanja Narodne banke Srbije, ali će banke u Srbiji imati vremena da se novom sistemu prilagode do 1. aprila iduće godine. Tako je propisano Odlukom o opštim pravilima za izvršavanje instant transfera odobrenja ("Sl. glasnik RS", br. 65/2018), koja stupa na snagu 1. septembra, dok će njena primena početi 22. oktobra 2018. godine.\nTo znači otvaranje jednog potpuno novog prostora za razvoj tržišta u smislu da trgovci, a naročito "mali" koji iz različitih razloga do sada nisu prihvatali platne kartice, mogu da primenjuju instant plaćanja bez upotrebe POS uređaja.\nIzvor: Vebsajt Novosti, D. I. Krasić, 27.08.2018.


Obradović: Godinama unazad pričam - Partizanu i Zvezdi je mesto u Evroligi! - SPORTSKI ŽURNAL\n„Ovaj grad može mnogo da ponudi, i Zvezda i Partizan imaju izvanredne navijače i da bi hale bile pune“\nTrener košarkaša Partizana Željko Obradović rekao je danas da poslednja utakmica protiv Budućnosti pokazala da njegova ekipa može ravnopravno da igra protiv Crvene zvezde u finalu ABA lige i da je ulog veliki - plasman u Evroligu.\n- Srećni smo i zadovoljni što ćemo biti učesnici finala. To je bio cilj na početku sezone i ispeli smo da dođemo do njega - rekao je Obradović na konferenciji za novinare u hali "Aleksandar Nikolić".\n- Ono što je bitno je da je poslednja utakmica koju smo odigrali bila dobra. To raspoloženje, posle te utakmice, treba da nam pomogne da igrači veruju da imamo kvalitet, da možemo da probamo da se ravnopravno nosimo sa ekipom Crvene zvezde - dodao je on.\nFinlna serija finala plej-ofa ABA lige između košarkaša Partizana i Crvene zvezde počinje u petak, a prvi domaćin su crveno-beli.\n- Zvezda ima tu prednost da ima veoma iskusan tim, koji igra godinama zajedno, to su igrači koji su igrali mnogo finala i da su tim koji u svakom trenutku zna šta treba da radi na terenu. Imaju igrače koji su inteligentni, koji čitaju odbranu, koji svako preuzimanje su sposobni da kazne i da bismo bili na njihovom nivou moraćemo i mi te stvari da radimo - rekao je Obradović.\n- Tri utakmice koje smo odigrali su bile totalno različite. Napravili smo analizu njihove igre... Treba da vodimo računa o tome da su oni iskusan tim sa izuzetnim kvalitetom. Očekujem interesantne utakmice - rekao je Obradović.\n- Svi smo mi svesni da igramo pre svega za nas, ali imamo obavezu i prema ljudima koji su nas bodrili celu sezonu da vide lepu sliku, da vide tim koji je požrtvovan i koji će da da sve od sebe u svim utakmicama koliko god da ih bude u finalu - dodao je on.\nPo rečima Obradovića, pritisak postoji pošto je ulog veliki - titula i igranje u Evroligi naredne sezone.\n- Sama činjenica da dođeš do finala je nešto što je dobro. Neću da ponavljam da smo mlad tim i da su ti mladi igrači kroz sezonu sazrevali i da su bolna iskustva koja smo imali doprinela tome da razmišljaju na drugi način i da se ponašaju drugačije. Treba da se rasterete maksimalno. Na kraju se svede - pet na pet, lopta i igra se košarka. Ništa drugo - rekao je Obradović.\nNovinare je zanimalo i da li je sa prvim čovekom Evrolige, tokom nedavnog fajnal-fora, razgovarao o tome da Srbija dobije dva mesta u tom takmičenju.\n- Ja to pričam godina unazad da i Partizanu i Crvenoj zvezdi je mesto u Evroligi. Drago mi je da svi razmišljaju na taj način. Ovaj grad može mnogo da ponudi, i Zvezda i Partizan imaju izvanredne navijače i da bi hale bile pune - rekao je Obradović.\n- Kakava je situacija i šta će biti, to niko živ ne zna. Nadamo se i voleli bismo da, bez obzira na rezultat ove finalne serije, sledeće godina bude u Evroligi. Koliko je to relano, odgovor će dati vreme ispred nas - dodao je on.


Ključna Riječ Vojvodina\n1. Započela gradnja prve sunčane elektrane u Vojvodini\nJučer je u Beočinu položen kamen temeljac za izgradnju prve sunčane elektrane u Vojvodini, snage 1 MW, koja bi s radom trebala započeti u studenom. Ukupna vrijednost elektrane iznosi 1,5 milijuna eura, ...\n2. Naftna Industrija Srbije i Vojvodina potpisali sporazum o iskorištavanju geotermalne energije\n... nekoliko mjeseci 2012. godine. Vojvodina ima 78 otkrivenih geotermalnih izvora s time da se koristi samo jedna petina, tako da ima puno potencijala za razvoj ovog obnovljivog izvora energije. Izvor: ...\n3. Vojvođanska zelena inicijativa\nVojvođanska zelena inicijativa je neformalna mreža ekoloških i omladinskih organizacija iz Vojvodine čiji je cilj promocija zaštite životne sredine, održivog razvoja i zdravih stilova života. Uz to, članica ...\n4. Obnovljivi izvori energije u Srbiji\n... Vojvodine Šandor Egereši rekao je da Vojvodina posjeduje mnogo sirovina koje se mogu iskoristiti za proizvodnju energije, npr. slama, kukuruzovina, sojina slama koje bi se mogle koristiti te bi se uštedila ...


Ekonomski položaj ogromnog broja žena je loš, a dugotrajna ekonomska kriza dodatno je povećala njihovu društvenu neravnopravnost. Nezaposlenost žena veća je nego nezaposlenost muškaraca. Žene imaju slabiju kontrolu nad vlasništvom i resursima društva i češće su zastupljene u neformalnim vidovima zapošljavanja sa nižim zaradama, a više vremena troše na neplaćenim poslovima.\nDiskriminacija je naročito izražena prema trudnicama i porodiljama, koje se teže zapošljavaju i lakše ostaju bez posla. To pokazuje i indeks rodne ravnopravnosti prema kojem Srbija najviše zaostaje za Evropskom unijom u oblasti rada i raspolaganja i upravljanja novcem.\nZaposlene žene često su izložene vređanju, pa i pretnjama i ucenama na radnom mestu. Previše devojaka i žena su meta nasilja u porodici i drugih oblika nasilja koje opterećuje i oštećuje i njih kao pojedinke, ali i čitavo društvo. Na sve ove pojave institucija Pokrajinskog zaštitnika građana - ombudsmana ukazuje godinama, traži od nadležnih organa da preduzimaju odgovarajuće mere za zaštitu žena i poziva na poštovanje propisa i Zakona o ravnopravnosti polova.\nOhrabrujuće je što je Srbija, kao prva zemlja van Evropske unije koja primenjuje Indeks rodne ravnopravnosti, ostvarila rezultat od 40,6 poena od 100, dok je proseku EU 52,9 poena.\nNaša zemlja je iznad proseka Evropske unije kada je reč o učešću žena u odlučivanju, zahvaljujući, pre svega primeni tzv. kvota za manje zastupljeni pol na mestima odlučivanja. To pokazuje da je u svim oblastima u kojima se ispoljava rodna neravnopravnost potrebno preduzimati mere podrške, od lokalne zajednice do Vlade, jer bez odlučujućih, vidljivih i merljivih akcija neće doći do istinskog preobražaja položaja žena, navodi se u saopštenju.


Iz TE „Kostolac A“: Plan proizvodnje energije za prvih devet meseci ove godine premašen je za 3,7 odsto – Радио Стил\nIz TE „Kostolac A“: Plan proizvodnje energije za prvih devet meseci ove godine premašen je za 3,7 odsto\nLetnji period u TE „Kostolac A“ protekao je u pripremama za nastupajuću jesenju sezonu, a potom i za zimu. Okončane su remontne aktivnosti na blokovima A1 i A2. Na taj način su preduzete opsežne mere za veliku pouzdanost i stabilan rad ovih termoenergetskih kapaciteta u narednom periodu.\nU dosadašnjem radu TE „Kostolac A“ ostvaruje isporuku električne energije sa minimalnim brojem zastoja, čime potvrđuje da važi za postrojenje koje redovno ispunjava proizvodne planove. Ovo potvrđuje i podatak da su blokovi TE „Kostolac A“ do 1. septembra proizveli približno 1,36 milijardi kilovat-sati. Tako je plan proizvodnje za prvih devet meseci tekuće godine premašen za 3,7 odsto.\n– Ovogodišnji remont bloka A1 urađen je tokom maja. Realizovani su predviđeni remontni zahvati na pozicijama bloka A1 – istakao je za „EPS Energiju“ Zoran Predić, šef tehničko-tehnološke pripreme u TE „Kostolac A“. – Na bloku A1 urađen je remont na kotlovskom, turbogeneratorskom i elektroenergetskom postrojenju, kao i na dopremi. Angažovane su brojne domaće kompanije specijalizovane za ovakve poslove. Remont je zahtevao visok stepen organizacije, koji podrazumeva koordinisanu saradnju sa izvođačima radova.\nBlok A2 je ove godine zabeležio čak 3.107 časova neprekidnog rada na mreži, što predstavlјa najduži vremenski period kontinuirane proizvodnje električne energije koji je ovaj termokapacitet ostvario. Time je potvrđeno da može da se svrsta među najpouzdanije blokove. Standardni ovogodišnji remont bloka A2, čija snaga iznosi 210 MW, usledio je od 1. juna i trajao je do 26. juna.\nTokom zimskog perioda, Termoelektrana „Kostolac A“ obezbeđuje i toplotnu energiju za dalјinski sistem grejanja, koji pokriva Požarevac, Kostolac i okolna naselјa, što u znatno ukida potrebu za korišćenjem individualnih ložišta tokom grejne sezone, što u velikoj meri utiče na smanjenje aerozagađenja.


Nejmar od 800 miliona, i to je samo jedan od odlazaka iz PSŽ? - Sportske.net\nNejmar od 800 miliona, i to je samo jedan od odlazaka iz PSŽ?\nToliko bi ukupno vredeo Nejmar, a on nije jedini koji bi trebalo da napusti Pariz.\nVelikani na oprezu, Totenhem odredio cenu za Kejna!Real - Odluka o treneru odložena za ponedeljak, oba kandidata traže isto!Brže nego što je bilo ko očekivao, Real ujutru dobija novog trenera?"Los Blankosi" plaćaju otkaz 30 miliona!Perez okrivio igrače, Ramos leti iz kluba!\nPrema i informacijama medija u Španiji, Real je spremio novac za Nejmara.\nRevolucija bi trebalo da počne od Brazilca za koga će morati da plate oko 350 miliona evra, dok bi sam "Nej" zarađivao oko 45 po sezoni. Operacija bi koštala 800 miliona, računajući i poreze koje Real mora da plati.\nPSŽ je izgleda spreman da pusti Brazilca za ovu cenu, a to će povući nekoliko posledica, otpustiće i Alveša kome ističe ugovor, sigurno odlazi Munije, kao i Nkunku, dok se nadaju da će Betisu uspeti da prodaju Hesea.\nOno što je novina je da bi mogli da saslušaju neke jake ponude za Kavanija koji je najbolji strelac u istoriji kluba, kao i Di Marija, mada Al-Kelaifi planira da zadrži ove igrače.\nOdlazi jasno i Rabio kome ističe ugovor, a otkaz bi mogao da dobije i direktor Antero.\nKoliko se za sada čuje po medijima u Francuskoj, Tuhel je siguran, ako prodaju Nejmara uslediće par velikih kupovina, ciljaju Dibalu iz Juventusa, ali i našeg Milinković Savića, kao i N'Golo Kantea iz Čelsija.


Seljimi: Ja sam potpisao zabranu srpskim ministrima - Gorapress.net\nDanas na Kosovu 178 zaraženih koronavirusom, jedan iz opštine DragašOd večeras u pojedinim gradovima ograničeno kretanje građanaNa Kosovu u jednom danu šest preminulih od koronavirusaPremiule još četiri osobe obolele od Kovida-19MZ: Evo detalja o smrtnim slučajevima COVID-19 za nedjelju\n11.07.2019. u 01:06\nSeljimi: Ja sam potpisao zabranu srpskim ministrima\n"Svim ministrima odbrane i unutrašnjih poslova Srbije po službenoj dužnosti je zabranjen ulazak na Kosovo još od 2016.", izjavio je danas Petrit Seljimi koji tvrdi da je u svojstvu ministra spoljnih poslova lično potpisao zabranu, preneo je KoSSev.\nŠef kabineta ministra spoljnih poslova Kosova Jetljir Zuberaj, izjavio je danas ranije za Radio Slobodna Evropa da Vulin „nema šta da traži na Kosovu sve dok Srbija ne prizna Kosovo kao nezavisnu i suverenu državu“.\nKako je iz kabineta ministra odbrane Srbije navedeno, Vulin, načelnik Uprave za vojno zdravstvo brigadni general Uglješa Jovičić, načelnik VMA pukovnik Miroslav Vukosavljević i načelnik Sektora za lečenje Nenad Ratković, planirali su da posete Kliničko-bolnički centar u Severnoj Mitrovici.\nMeđutim, iz Prištine im je stigao odgovor da „nisu u mogućnosti da pozitivno odgovore na zahtev“, čime se „još jednom pokazalo da Ramuš Haradinaj laže“, navodi se u saopštenju.\nBivši ministar spoljnih poslova Kosova, Petrit Seljimi, reagovao je na ovu vest.\n„Srpski ministar odbrane Vulin, poznat po korišćenju pogrdnog, rasističkog jezika kada se obraća Albancima, žali se da mu nije dozvoljeno da uđe na Kosovo. Svim srpskim ministrima odbrane i unutrašnjih poslova po službenoj dužnosti zabranjen je ulazak na Kosovo. Znam to jer sam potpisao zabranu“, napisao je Seljimi na svom Tviter profilu.


Rezultati istraživanja, koji tek treba da budu podvrgnuti stručnoj recenziji, dolaze u vreme kada Kina počinje da daje treću dozu vakcine proitiv kovida 19 visoko rizičnim pripadnicima populacije, dok raste zabrinutost da bi opadajući nivo antitela vremenom mogao da oslabi zaštitu od virusa.\nOtprilike pet meseci nakon druge doze Sinofarmove vakcine, prema analizi uzoraka uzetih od vakcinisanih zdravstvenih radnika, prosečna koncentracija neutralizirajućih antitela protiv virusa pala je za 70 odsto u odnosu na nivo koji je zabeležen četiri sedmice nakon druge doze.\nAli, nedelju dana nakon treće doze, koncentracija antitela porasla je 7,2 puta u poređenju sa nivoom koji je viđen pet meseci nakon druge doze, rekli su istraživači iz bolnice povezane sa Univerzitetom Sun Jat Sen.\nTREĆA DOZA "SINOFARMA" VRLO EFIKASNA Istraživanja pokazala: Povećava broj antitela za 50 do 75 odsto!\nISTINE I ZABLUDE O KINESKOJ VAKCINI Četiri teorije zavere kolaju o "Sinofarmu" i sve su bez osnova. Stručnjaci kažu: Ne postoji NIJEDAN RAZLOG za nepoverenje\nĆelijski odgovori, još jedan važan deo ljudskog imunološkog sistema, takođe su se poboljšali nakon treće doze Sinofarmove vakcine.\nU studiji se ne navodi kako bi promene koncentracije antitijela mogle da utiču na efikasnost vakcine, niti kako pojačana antitela deluju protiv sojeva virusa korona.\n- I humoralni i ćelijski odgovori indukovani su trećom dozom snažno i brzo - istakli su istraživači, dodajući da bi ćelijski odgovori mogli biti ključni za trajnu zaštitu.


Proslava Dana Drimskog sliva - NGO Green Home\nPočetna >Arhiva vijesti >Proslava Dana Drimskog sliva\nProslava Dana Drimskog sliva\nAda Bojana, 06 i 07.maj_NVO Green Home će uz podršku GEF projekta „Jačanje prekogranične saradnje i integralnog upravljanja vodenim resursom u proširenom basenu rijeke Drim“ organizovati proslavu Dana Drimskog sliva kroz edukativni kamp koji će biti održan 06. i 07. maja na Adi Bojani.\nU okviru kampa koji će se organizovati na Adi Bojani, učesnici će imati priliku da čuju o važnosti Drimskog basena, odnosno Ade Bojane (kao dijela proširenog Dirmskog basesna) kroz prezentacije stručnjaka iz ove oblasti. Biće održane terenske prezentacije o važnim biljnim staništim Ade Bojane, a zatim o invazivnim vrstama i reptilima koji su specifični za ovo područje. Veoma važan segment ovog kampa biće predavanja organizacije Bushcraft Montenegro o snalaženju u prirodi, navigaciji, prikupljanju hrane, drevnim načinima paljenja vatre i pravljenju skloništa u prirodi. Takođe, učesnici će imati priliku da čuju o tehnikama sportskog ribolova na Adi Bojani.\nVise informacija na: milija.cabarkapa@greenhome.co.me\nbroj posjeta> 408153


U Vašingtonu je zatvoren i Nacionalni arhiv\nAmerička vlada delimično je zatvorena već sedmi dan, a predsednik Donald Tramp sada preti da će potpuno zatvoriti i granicu SAD i Meksika ako predstavnici u Kongresu ne odobre sredstva za zid na granici sa Meksikom. Bela kuća takođe optužuje demokrate za krah pregovora o budžetu. Ako ne bude dogovora, od sledeće nedelje u američkoj prestonici će osim federalnih agencija biti zatvoreni i popularni muzeji, galerije, ali i zoološki vrt.\nPredsednik Donald Tramp je do sada najžešće zapretio u vezi sa izgradnjom zida na granici. Na Tviteru je napisao da će biti primoran da u potpunosti zatvori južnu granicu SAD ako, kako je naveo, opstrukcionisti – demokrate, ne odobre novac za igradnju zida i promene besmislene imigracione zakone zbog kojih zemlja trpi.\nBudući šef Trampovog kabineta Mik Malvejni kaže da su pregovori o budžetu u zastoju. Lider demokrata u Senatu Čak Šumer je ranije ponudio 1,3 milijarde dolara za bezbednost granice što uključuje i ograđivanje. Bela kuća je navodno ponudila 2,1 milijardu – znatno manje od 5 milijardi za zid na kojima je insistirao Tramp.\n“Prošle subote smo im to ponudili. Rekli su da će odgovoriti do kraja nedelje, sinoć su se javili i rekli da to ne prihvataju i da nemamo dogovor”, rekao je Malvejni.\nLideri demokrata u Kongresu, Čak Šumer i Nensi Pelosi tvrde da su predsedniku ponudili tri opcije za otvaranje vlade, ali ne da finansiraju – kako su rekli – predsednikov nemoralan, neefikasan i skup zid. Nensi Pelosi obećava da će demokrate raditi na tome da brzo okončaju zatvaranje vlade kada u januaru preuzmu Predstavnički dom.\n“Sve se svodi na izbor Pelosi za predsedavajuću Predstavničkog doma. Ako se dogovori sa predsednikom, rizikuje da izgubi izbore za svoju poziciju – tako da će ovo potrajati”, ocenio je Malvejni.\nZbog delimičnog zatvaranja vlade, 420 hiljada ljudi mora da radi bez plate, dok je 380 hiljada na prinudnom odmoru.\nVlada SAD i dalje zatvorena - ima li pomaka u pregovorima o budžetu?


Naslovnica U žiži Republika Srpska nastavlja s formiranjem rezervnog sastava policije\nPredsjednik Vlade Republike Srpske Radovan Višković izjavio je da formiranje rezervnog sastava policije RS teče prema planu i da će se uskoro pred parlamentom naći prijedlog zakona o izmjenama i dopunama Zakona o policiji i unutrašnjim poslovima, kojim je predviđeno njegovo formiranje.\n– To je potreba Republike Srpske i ne želim uopće da dovodim u pitanje da li se to nekome sviđa ili ne – rekao je Višković novinarima u Banjoj Luci.\nVišković je podsjetio da je Narodna skupština RS nedavno usvojila Nacrt zakona o izmjenama i dopunama Zakona o policiji i unutrašnjim poslovima kojim je predviđeno uspostavljanje rezervnog sastava policije.\n– U narednom periodu ovaj zakon će se pojaviti u parlamentu RS u formi prijedloga. Ako ga usvoji Narodna skupština i stupi na snagu, mi ćemo onda pripremati kroz budžete sredstva da bismo mogli uspostaviti rezervni sastav policije RS – pojasnio je Višković.\n– Postojeći sastav policije nije dovoljan da rješava pitanje migrantske krize i sve ove stvari koje su nam se dešavale i dešavaju ovih dana – smatra Višković.\n– Možemo odvojiti jedan broj ljudi. Ali, formiranjem rezervnog sastava policije RS možemo da izdvojimo veći broj ljudi i da na neki način migrantsku krizu stavimo pod kontrolu – rekao je Višković.\nPrethodni članakOtkazan sastanak Pompea i Merkel\nSljedeći članakTužilaštvo BiH obaviješteno da Ministarstvo za izbjeglice i raseljena lica RS nije izvršilo sudsku odluku


• Skoro dve milijarde za kapitalne projekte\nUprava za kapitalna ulaganja AP Vojvodine započela je novi ciklus finansiranja kapitalnih projekata na teritoriji AP Vojvodine, objavivši šest javnih konkursa.\nRaspisani su konkursi za finansiranje i sufinansiranje projekata u oblasti saobraćajne infrastrukture, vodosnabdevanja i zaštite voda, lokalnog i regionalnog ekonomskog razvoja, predškolskog obrazovanja i vaspitanja, razvoja sporta i energetske efikasnosti. Za finansiranje i sufinansiranje projekata obezbeđeno je ukupno 1.935.000.000 dinara.\nZa podršku lokalnim samoupravama na teritoriji AP Vojvodine u realizaciji projekata koji doprinose razvoju i unapređenju saobraćajne infrastrukture, obezbeđeno je 770.000.000 dinara. Finansiraće se izgradnja novih saobraćajnica, rekonstrukcija, sanacija ili ojačanje postojećih.\nZa projekte u oblasti vodosnabdevanja i zaštita voda predviđeno je 298 miliona dinara. Sa 520 miliona dinara sufinansiraće se projekti u oblasti lokalnog i regionalnog ekonomskog razvoja. Na ovom konkursu, lokalne samouprave biće u prilici da obezbede sredsta za realizaciju projekata izgradnje, dogradnje, rekonstrukcije, sanacije i adaptacije objekata poslovne i turističke infrastrukture u javnoj svojini.\nUkupno 240 miliona dinara obezbeđeno je za podršku projektima u oblasti razvoja sporta. Sredstva koja se dodeljuju po ovom javnom konkursu namenjena su za finansiranje i sufinansiranje projekata izgradnje, dogradnje, rekonstrukcije, adaptacije i sanacije sportskih objekata u javnoj svojini na teritoriji AP Vojvodine, uključujući i školske sportske objekte.\nZa projekte unapređenja i modernizacije infrastrukture koja doprinosi poboljšanju energetske efikasnosti, Uprava za kapitalna ulaganja AP Vojvodine obezbedila je 38 miliona dinara. U cilju unapređenja i modernizacije infrastrukture sistema predškolskog obrazovanja i vaspitanja, biće podeljeno 69 miliona dinara.\nSvi javni konkursi su otvoreni do 19. januara do 16 časova. Detaljne informacije o objavljenim konkursima, načinu i rokovima prijave, mogu se pronaći na internet prezentacijama Uprave za kapitalna ulaganja AP Vojvodine i Pokrajinske vlade.\ntriletrip @ Ned, 07.01.2018. 22:48\nautonomija autonomna pokrajina vojvodina društvo ekonomija infrastruktura investicije javna svojina lokalna samouprava obrazovanje pokrajinska vlada privreda regionalni razvoj saobraćaj sombor sufinansiranje turizam uprava za kapitalna ulaganja ap vojvodine vodosnabdevanje zaštita voda


SVM ne želi ministarstva u Vladi : Nadlanu.com\nSVM ne želi ministarstva u Vladi\nObjavljeno 2. jun 2012. / 12:00:30\nNOVI SAD, 2. juna 2012. (Beta) - Savez vojvodjanskih Madjara (SVM) neće tražiti, a ni prihvatiti ministarska i mesta državnih sekretara u budućoj Vladi Srbije, izjavio je poslanik SVM u Skupštini Srbije Balint Pastor.\nPastor je za novosadski "Madjar so" rekao da će SVM biti deo isključivo proevropski orijentisane većine.\n"Bićemo deo vladajuće većine jedino ukoliko budemo mogli da se dogovorimo oko ispunjavanja glavnih predizbornih ciljeva SVM", naveo je Pastor.\nNajavio je da će SVM, sa svojih pet poslanika, imati sopstveni poslanički klub u republičkom parlamentu i ocenio da će, zahvaljuući tome, ta stranka moći "još naglašenije" da se zalaže za interese Madjara.\nPrema njegovim rečima, pored pet poslanika SVM, u novom sazivu Skupštine Srbije su sada svega dva poslanika madjarske nacionalnosti: Judit Popović iz Liberalno-demokratske partije i Oto Kišmarton iz Srpske napredne stranke.


Podržati uspješna preduzeća i saradnju sa Vladom Srpske | Palelive.com\nPočetna Novosti Aktuelnosti Podržati uspješna preduzeća i saradnju sa Vladom Srpske\nKomo Simović, kandidat SNSD-a “Milorad Dodik” za načelnika pštine Pale, smatra da je neophodno u znatno većoj mjeri podržati uspješna preduzeća, privući nove investicije i poboljašti saradnju sa Vladom Republike Srpske.\nSimović u intervjuu Srni ističe da opština Pale mora direktno da prati velike projekte koji se finansiraju i realizuju sa republičkog nivoa, jer je interes lokalne zajednice da svaki poduhvat na ovom području bude kvalitetno i uspješno oživotvoren.\nKao jedan od prioriteta on navodi komunalnu infrastrukturu, posebno u segmentu vodosnabdijevanja, i napominje da ne treba zanemariti ni sport, kulturu i sve druge segmente društvenog života, koji moraju biti na nivou kakav priliči univerzitetskom centru i mjestu koje je turistička prijestonica Republike Srpske.\nSimović kao trajnu obavezu apostrofira poboljšanje materijalnog položaja porodica poginulih boraca i ratnih vojnih invalida, tako da i ubuduće važan zadatak ostaje stambeno zbrinjavanje i zapošljavanje ove kategorije stanovništva i boračke populacije uopšte.\nVažan prioritet je i unapređenje položaja mladih kojima treba pružiti šansu da se aktivno uključe u društveno-politički život opštine i u proces odlučivanja. Simović obećava da će se zalagati da se konačno stane na put zapošljavanju u administraciji po rodbinskoj liniji.\nKandidat SNSD-a za načelnika opštine Pale kritikuje sadašnju vlast zato što se, kako navodi, bazirala uglavnom na realizaciju veoma skupog projekta – izgradnje sportske dvorane, zbog čega su izostala ozbiljnija ulaganja u putnu i komunalnu infrastrukturu, koja je u očajnom stanju.\nPosljedica toga su, navodi Simović, kilometri oronulih saobraćajnica koje ne ispunjavaju standarde kakvi se podrazumijevaju u urbanoj sredini poput Pala, zatim zastarjela vodovodna i kanalizaciona mreža, toplovodni sistem neprimjeren sadašnjem vremenu, neregulisano pitanje gradske deponije, odnosno njene sanacije u skladu sa savremenim standardima, kao i niz drugih problema…\nIstovremeno, smatra on, izostale su i kvalitetne mjere koje bi snažnije podstakle razvoj preduzetništva i poljoprivrede. Simović objašnjava da ima na umu činjenicu da su planirana budžetska izdvajanja po tom osnovu bila manja nego u nekim izuzetno nerazvijenim jedinicama lokalne samouprave, što je nedopustivo i neodgovorno od opštine koja bi po svemu trebalo da ima lidersku poziciju u Sarajevsko-romanijskoj regiji.\nSimović napominje da, kao aktivan i uspješan sportski radnik, nikada neće reći da Palama nije bila potrebna sportska dvorana, ali stoji činjenica da se objekat ovog tipa mogao dobiti jeftinije, pa čak i besplatno, jer se svi sjećaju da je prije nekoliko godina Vlada Srpske opštini Pale ponudila da finansira izgradnju nove sportske dvorane na drugoj lokaciji, što je bila ideja koja nije naišla na odobravanje aktuelne garniture u opštinskoj vlasti.\nOpština Pale bi, kao zimska turistička prijestonica Srpske, svake godine u budžetu morala imati posebnu stavku, namijenjenu ne samo za finansiranje tekućih poslova na Jahorini, već i kvalitetnih projekata koji bi mogli doprinijeti i većoj iskorištenosti Jahorine i ostvarenju cilja da to bude destinacija koju će gosti posjećivati tokom cijele godine – smatra Simović.\nSvaka pojava „divlje gradnje“ ili bilo čega drugog što je nelegalno može se i mora rješavati u skladu sa zakonom – dodaje Simović i podsjeća da postoje prostorno-planski dokumenti i zakonski propisi, pa je „recept“ jednostavan – njihova dosljedna primjena.\nČinjenica je da su primarni sadržaji na skijalištu na Jahorini značajno modernizovani i da je olimpijska planina, zahvaljujući Vladi Srpske, ponovo na razvojnom putu koji bi morao da je svrsta u grupu prestižnih zimskih turstičkih centara, podsjeća Simović.\nSve to prate i investicije privatnog sektora, počevši od hotelijera i vlasnika manjih smještajnih kapaciteta, pa sve do velikog projekta preduzeća „Majneks“ koje gradi gondolu od Pala do planine, što je vrlo interesantan poduhvat, koji bi mogao donijeti višestruke pozitivne pomake.\nKomo Simović očekuje da će SNSD „Milorad Dodik“ na izborima dobiti povjerenje najvećeg broja građana Pala, a očekuje da i on pobijedi u izbornoj trci za načelnika opštine.\nOn napominje da za sobom ostavlja vidljive rezultate kvalitetnog i uspješnog rada, što se potvrđuje i na primjeru JKP „Komunalno“ Pale, koje je kao direktor, uz podršku saradnika i zaposlenih radnika, za samo nekoliko godina od skromnog preduzeća doveo u grupu najuspješnijih firmi ovog tipa u cijeloj Srpskoj.\nPrethodni članakVatra pod kontrolom\nNaredni članakSporazum o saradnji “Novog biznisa” i Suolo e Salute Balkan


– Komtrejd Srbija maraton je prvi put organizovan u Beogradu i specifičan je po stazi koja se razlikuje od drugih, već dobro poznatih trkačkih staza. Takmičari su ostvarili odlične rezultate, a da nije bilo malo jačeg vetra rezultati bi bili još bolji – rekao je Vesić.\nOn je poručio da su se na trke prijavili takmičari iz 30 zemalja, kao i da je ovo takmičenje u osnovi Šampionat Balkana.\n– Ovo sve pokazuje da je Beograd prava sporstka prestonica. Zahvalan sam Atletskom savezu Srbije na uspešnoj saradnji i svim ljudima koji su radili na organizaciji. Ovo nije samo sportska manifestacija, ovo je promocija i sporta i Beograda – zaključio je zamenik gradonačelnika.\nVesić je sa predsednikom ASS Veselinom Jevrosimovićem na cilju dočekao pobednike maratona, a događaju je prisustvovao i gradski sekretar za poslove odbrane, vanrednih situacija, komunikacije i koordinaciju odnosa sa građanima Darko Glavaš.\nPobednica polumaratona u ženskoj kategoriji je Kenijka Neli Džepćumba, a iza nje su na cilj stigle Olivera Jevtić i Kenijka Rut Nundu Mbata.


Fudbalski savez Srbije odbacio optužbe FIFPro\n► Fudbalski savez Srbije odbacio optužbe FIFPro\nFudbalski savez Srbije (FSS) odbacio je danas optužbe Svetskog udruženja profesionalnih fudbalera (FIFPro) i naveo da na rad Arbitražnog suda utiču klubovi koji predlažu sudije, FIFPro i sud koji rešava sporove i da sudija Sindikata nije poštovao zakon.\nFSS se oglasio povodom toga što je FIFPro podneo prijavu Međunarodnoj fudbalskoj federaciji (Fifa) koja se odnosi na navodno "kršenje principa savesnog vođenja saveza i narušavaje integriteta organa saveza".\nKako se navodi u saopštenju na sajtu FSS, Arbitražni sud FSS je nezavisno telo koga sačinjavaju sudije koje predlažu klubovi Super lige, Sindikat profesionalnih fudbalera i Savez, a sud rešava sporove na relaciji igrač-klub, trener-klub i klub-klub.\n"U poslednje dve godine posle reforme suda, podignut je nivo njegove efikasnosti, znatno je smanjen broj sporova i sve odluke su donesene u skladu sa pozitivno-pravnim propisima RS i FSS. Predstavnici klubova i sindikata u više navrata javno su hvalili rad suda. U gotovo 98 odsto slučajeva sporovi su rešeni u korist igrača usled neizmirenih obaveza klubova. Nijedna zainteresovana strana u postupcima nije iznela bilo kakvu primedbu na rad suda", navodi se u saopštenju.\nFIFPro je podneo prijavu zbog igrača Spartaka iz Subotice Vladimira Simunovića. On je svojevremeno tužio bivši klub Radnički iz Niša zbog neisplaćenog dela zarada, a kako je navedeno, u međuvremenu su prekršena pravila o nezavisnoj arbitraži prilikom raskida ugovora sa Radničkim, pošto su postavljene nove sudije koje su odbaile njegovu tužbu, iako je prema ugovoru klub bio obavezan da mu isplati dugovanja.\n"Arbitar koji je doneo odluku u konkretnom slučaju na arbitražnu listu izabran je na predlog Sindikata profesionalnih fudbalera Nezavisnost, koji je član FIFPro i to je jedini slučaj kada je grubo narušeno načelo nepristrasnosti i narušen pravni poredak RS. U konkretnom slučaju arbitar je prenebregao dokaz koji je dostavio klub i doneo odluku koja je bila u potpunosti u suprotnosti sa činjeničnim stanjem i pozitivno-pravnim propisima FSS i RS", naveo je FSS.\nArbitražni sud je, navodi se, uvidom u spise predmeta utvrdio da je sudeći arbitar postupao protivno ključnom dokazu koji se nalazi u spisima predmeta - uverenju PIO Fonda, iz koga se nesporno utvrđuje da igrač nije bio ođavljen sa obaveznog socijalnog osiguranja.\n"Arbitar je našao da je jedina povreda ugovornih obaveza kluba, ođava sa obaveznog socijalnog osiguranja, a koja jednostavno nije tačna, te je ujedno neizvršivo obavezati klub da prijavi igrača na obavezno socijalno osiguranje, u situaciji kada isti taj igrač nije ni ođavljen. Takva odluka nije posledica slobodnog sudijskog uverenja, već zloupotrebe prava koja se nije mogla tolerisati.\nArbitar koji je grubo prekršio propise i ugrozio pravni poredak RS razrešen je u predviđenoj proceduri na potpuno isti način na koji je i izabran. Dakle, notorna neistina je da je zamenjen drugim sudijom", piše u saopštenju.\nU FSS-u su naveli da nije jasno zbog čega se iskrivljuje istina u vezi sa ovim slučajem, "s obzirom da nije Arbitražni sud taj koji je povredio imperativne propise, već upravo arbitar koji je doneo odluku suprotnu zakonu i javnom poretku".\n"Arbitražni sud je reagovao i u skladu sa zakonom RS", naveo je FSS.\nFSS je ocenio da FIFPro nastoji da skrene pažnju sa činjeničnog stanja, "koje nesporno ukazuje da je arbitar koga je postavio Sindikat prekoračio svoja zakonska ovlašćenja, ignorisao navode iz javne isprave i doneo odluku protivno imperativnim propisima i javnom poretku Republike Srbije".\n"To su jedini razlozi zbog kojih je razrešen. Istup Tea Van Segelena u kojem je izneo niz neistina i neproverenih informacija je u najmanju ruku skandalozan i neozbiljan za osobu koja obavlja tako odgovornu funkciju", piše FSS.\nFSS je naveo da svi članovi moraju imati poverenje u rad i postupanje Arbitražnog suda, čija je nadležnost u skladu sa nalozima Fifa i Uefa obavezna.\n"Arbitražni sud u čiji nezavisni i nepristrasni rad postoji sumnja, ne opravdava svoje postojanje i ne ispunjava svoju svrhu. Arbitražni sud je postupajući na ovakav način, pre svega u skladu sa zakonom, zaštitio svoj autoritet i kredibilitet koji je proteklih godina stekao", navodi se u saopštenju.\nIz srpske kuće fudbala navedeno je da, sa nestrpljenem očekuju da javnosti i Fifa prilože sve relevantne dokaze i činjenice u vezi sa navedenim slučajem.\nfudbalski savez srbije /\nsvetsko udruženje profesionalnih fudbalera\nSvetsko fudbalsko prvenstvo u Dohi počinje 21. novembra\nMeđunarodna fudbalska federacija (Fifa) objavila je danas raspored takmičenja na Svetskom prvenstvu u Dohi, koje će početi 21. novembra i trajaće do 18. decembra 2022. godine.\nSvetska fudbalska federacija (Fifa) apelovala je danas na "toleranciju i zdrav razum", nakon što je američki predsednik Donald Tramp najavio da neće gledati utakmice NLF-a ili fudbala...


Izvor: RTS, 01.Okt.2020, 07:33\n"Trenutna epidemijska situacija u našoj zemlji je stabilna, i odlazak u zdravstvene ustanove u ovom trenutku ne predstavlja veliki epidemijski rizik po građane koji bi da se vakcinišu", poručuje Ministarstvo.\nObezbeđeno je skoro pola miliona doza, dvostruko više nego ranije, a u upotrebi je i "Torlakova" vakcina.\nVakcina protiv gripa i osobama koje su preležale kovid 19Doktorka Branka Lazić iz Doma zdravlja Stari grad poziva sve zainteresovane da se vakcinišu.\nNavodi da oni daju vakcinu pre svega pacijentima sa hroničnim bolestima bez obzira na uzrast, a mogu je primiti i deca od tri i više godina, pacijenti sa srčanim, plućnim, bubrežnim oboljenjima, sa raznim imunodeficijencijama uključujući i HIV, korisnici staračkih domova i ustanova za socijalnu zaštitu, zdravstveni radnici.\nNapominje da je poželjno da se najave građani koji žele da prime vakcinu.\nŠto se tiče ljudi koji su preležali kovid 19, Lazićeva kaže da bi oni trebalo da prime vakcinu kada prođe mesec do mesec i po dana.\n"Ne postoje striktne preporuke, ovo nam je sve novo, prvi put će primiti vakcinu pacijenti koji su preležali koronu. Antitela protiv koronavirusa i protiv virusa gripa su raznorodna. Obe bolesti opasne", navodi Lazićeva.


ZVANIČNO: El Klasiko odložen za decembar | Novosti.RS\n18. 10. 2019. u 11:30\nDerbi meč španske fudbalske lige između Barselone i Real Madrida, koji je trebalo da se igra 26. oktobra na Kamp Nou, odložen je za decembar, preneli su danas španski mediji.\nKako pišu španski mediji, takmičarska komisija Primere je donela odluku da se "klasiko" odloži zbog nestabilne političke situacije u Kataloniji.\nLa liga je prvo želela da se meč zakazan za 26. oktobar izmesti u Madrid zbog bezbednosnih razloga, što bi značilo da bi se druga utakmica u sezoni dva kluba igrala u Barseloni. Međutim, oba kluba su taj predlog odbila.\nPredlog Lige je da se "klasiko" odigra 7. decembra, dok klubovi kao datum predlažu 18. decembra.\nKonačna odluka bi trebalo da bude doneta u ponedeljak.


Izvor: RTS, 18.Avg.2019, 23:36\nIndijske vlasti ponovo su ograničile slobodu kretanja u pojedinim delovima Šrinagara, najvećeg grada u Kašmiru, nakon što su se prethodne noći sukobili policija i lokalno stanovništvo, navela su dva visoka zvaničnika i očevici, prenosi Rojters.\nU sukobima koji su se dogodili u subotu povređeno je na desetine ljudi.\nOd subote je održan niz protesta zbog odluke premijera Narendre Modija >> Pročitaj celu vest na sajtu RTS << koja je doneta 5. avgusta da ukine autonomiju Kašmira, jedine oblasti u Indiji u kojoj muslimani čine većinsko stanovništvo.\nZvaničnici navode da su demonstranti pripadnike bezbednosnih snaga u subotu 47 puta gađali kamenicama u dolini Kašmira, i 20 puta u nedelju.\nViše od 20 ljudi je u subotu zatražilo pomoć u bolnicma u Šrinagaru zbog povreda koje su mahom nastale od gumenih metaka koje su ispalile indijske snage bezbednosti, naveo je jedan od zvaničnika koji je želeo da ostane anoniman.\nLokalno stanovništvo je ispričalo da mnogi od povređenih nisu želeli da se jave u bolnicu zbog straha da ne budu identifikovani i uhapšeni.\nRohit Kansal, portparol Kašmira, rekao je na konferenciji za novinare da nije bilo nerešenih incidenata u područjima gde su snage bezbednosti imale manja ograničenja.\nPosle 50 godina Savet bezbednosti ponovo je raspravljao o Kašmiru gde se situacija poslednjih nedelja drastično zaoštrila.\nIndijske vlasti ponovo su danas uvele ograničenja slobode kretanja u pojedinim delovima Šrinagara, najvećeg grada u Kašmiru, nakon sukoba prethodne noći stanovnika i policije u kojima je na desetine ljudi povređeno...Od subote održan je niz protesta zbog odluke indijske vlade da ukine autonomiju...


Kurti: Policija Kosova dokazala da je spremna da štiti suverenitet - Portal Forum\nнедеља, 3. октобра 2021 : 17:19\nPRIŠTINA, 3. oktobra 2021. (Beta) – Premijer Kosova Aljbin Kurti ocenio je danas da je policija Kosova, posebno Specijalne jedinice, pokazala da je profesionalna i spremna da štiti suverenitet zemlje i da bez razlike obezbedi red i bezbednost.\nOn je danas, kako je saopšteno iz Vlade Kosova, primio pripadnike policije na čelu sa generalnim direktorom Samedinom Mehmetijem i ministrom unutrašnjih poslova Dželjajom Svećljom.\n“Premijer Kurti pohvalio je i izrazio zahvalnost svim zaposlenima u kosovskoj policiji, koji su svojim obavezama 13 dana zaredom pokazali profesionalno ponašanje bez premca i posvećenost zaštiti graničnih prelaza, kao i policajcima koji sprovode reciprocitet registarskih oznaka vozila. Oni su dokazali da je kosovska policija izgrađena prema evropskim standardima, u službi zemlje i njenih građana”, stoji u saopštenju.\nKurti je ocenio da je požrtvovanjem i profesionalnim odnosom u svakoj akciji svakog zaposlenog u kosovskoj policiji, dokazano da među ključnim ciljevima kosovske policije ostaje primena zakona, održavanje javnog reda i slobode kretanja, kao i garantovanje otvorenih granica.\nPrethodni tekstBoris Pavelić: Izvinjavamo se zbog isprike\nSledeći tekstDinko Gruhonjić: Koracima onih koji (ni)su prešli


U Skupštini se razgovaralo o biznis ambijentu i zaštiti konkurencije u Crnoj Gori\npetak, 13 mart 2020 18:37\nCrna Gora spremna za privremeno zatvaranje pregovaračkih poglavlja 6 i 20\nU sklopu inicijative Odbora za evropske integracije za nadzor nad sprovođenjem obaveza u vezi sa pitanjima od posebnog značaja za proces pristupanja Crne Gore EU, u Skupštini Crne Gore je danas organizovan okrugli sto pod nazivom „Da li Crna Gora ima zdravu konkurenciju, u skladu sa pravilima EU?“.\nPredsjednik Odbora za evropske integracije Slaven Radunović objasnio je da je cilj događaja da se o važnim temama, koja se odnose na pregovaračka poglavlja 8 – Konkurencija, 6 – Privredno pravo i 20 – Preduzetništvo i industrijska politika, konstruktivno razgovara iz različitih perspektiva, te da se izvuku lekcije i preporuke za bolja rešenja u ovim oblastima.\nU uvodnom dijelu okruglog stola govorio je glavni pregovarač Crne Gore sa EU Aleksandar Drljević, koji je informisao o napretku u unapređenju zakonodavnog okvira kao važnom preduslovu za efikasno funkcionisanje tržišta u Crnoj Gori (zakoni o radu, javnim nabavkama, privatno-javnom partnerstvu, koncesijama i privrednim društvima), te posebno istakao važnost održavanja zdrave konkurencije i poštovanja tržišnih pravila.\nU okviru panela pod nazivom Biznis ambijent – uslovi poslovanja na crnogorskom tržištu, sa učesnicima okruglog stola su razgovarali Goran Nikolić, generalni direktor Direktorata za industriju i transformaciju u Ministarstvu ekonomije, Predrag Mitrović, predsjednik Unije poslodavaca i Mila Kasalica, ekonomska analitičarka.\nNikolić je istakao posvećenost Vlade kontinuiranoj promociji i poboljšanju biznis ambijenta, između ostalog i kroz programe podrške u oblasti digitalizacije i poslovanja na međunarodnom tržištu, pojednostavljivanje procedura za osnivanje preduzeća i donošenje industrijske politike i strategije pametne specijalizacije. Po njegovim riječima, ovo je rezultiralo povećanjem broja malih i srednjih preduzeća i povećanjem zaposlenosti, a Crna Gora je ispunila sve zahtjeve za privremeno zatvaranje dva poglavlja u pregovorima sa EU – 6 i 20. Mitrović je govorio o izdanju „Pet biznis ubica“, koje je Unija poslodavaca Crne Gore objavila 2013. godine, i u kojem je identifikovano pet glavnih biznis barijera - neadekvatan regulatorni okvir, otežan pristup izvorima finansiranja, siva ekonomija, korupcija u svim oblastima i na svim nivoima, te nesklad između obrazovnog sistema i stvarnih potreba tržišta rada. On je sa prisutnima podijelio mišljenje o postignutim rezultatima i trenutnom stanju u okviru svake od ovih oblasti. Kasalica se osvrnula na ukupni ekonomski ambijent u Crnoj Gori i istakla da se o njemu ne može razgovarati van konteksta konkurencije, koju je definisala kao vladavinu prava u ekonomiji. Ona je sa prisutnima podijelila stavove o osnovnim ekonomskim makropodacima i faktorima dugoročnog održivog razvoja, te kroz konkretne primjere iz prakse govorila o važnosti odgovornog ponašanja nadležnih institucija i unapređenja sveukupne poslovne kulture, kao preduslova za bolji kvalitet života u Crnoj Gori.\nU diskusiji prisutnih koja je uslijedila, razgovarano je o platnom bilansu Crne Gore, stanju industrije, društvenoj odgovornosti kompanija koje posluju na crnogorskom tržištu i efikasnosti inspekcijskog nadzora, ali i o položaju nevladinih organizacija, kvalitetu obrazovnog sistema, te interesovanju mladih za preduzetništvo i njihovom pristupu izvorima finansiranja.\nDrugi panel bio je posvećen temi Kako država štiti konkurenciju i koja je uloga Agencije za zaštitu konkurencije. Kao panelisti, sa učesnicima okruglog stola su razgovarali Biljana Jakić, generalna direktorica Direktorata za unutrašnje tržište i konkurenciju u Ministarstvu ekonomije, Miodrag Vujović, predsjednik Savjeta Agencije za zaštitu konkurencije i Aleksandar Damjanović, nezavisni poslanik.\nKao pregovaračica za poglavlje 8, Jakić je govorila o ispunjavanju mjerila Evropske komisije i spremnosti Crne Gore za otvaranje pregovora u oblasti konkurencije. Ona je, u tom kontekstu, posebno istakla usvajanje Zakona o kontroli državne pomoći, usklađivanje šema fiskalne pomoći, te formiranje nezavisnog operativnog tijela za kontrolu u oblasti politike konkurencije – Agencije za zaštitu konkurencije. Vujović je govorio o dobroj usaglašenosti zakonodavnih rješenja Crne Gore sa pravnom tekovinom EU u ovoj oblasti, ali i o izazovima koji postoje za njihovu efikasnu implementaciju. S tim u vezi, on je govorio o nadležnostima i rezultatima rada Agencije za zaštitu konkurencije u četiri ključne oblasti kontrole - zabranjeni sporazumi, koncentracije, dominantni položaj i dodjela državne pomoći (čija je kontrola u nadležnosti Agencije od januara 2019. godine). Damjanović je stava da crnogorska privreda mora da bude konkurentna iznutra da bi mogla da izdrži konkurenciju izvana, pa je u tom kontekstu posebno govorio o tome koliko su ispunjene ključne institucionalne reforme i kolika je zakonska, institucionalna i finansijska nezavisnost Agencije za zaštitu konkurencije. Damjanović se posebno osvrnuo na promjene zakonskih rješenja u dijelu izvještavanja Skupštini o dodjeli državne pomoći, te istakao da bi nadzorna i kontrolna uloga parlamenta u ovoj oblasti trebala da bude mnogo veća.\nUčesnici okruglog stola su razgovarali i o poslovnoj perspektivi i državnoj pomoći Montenegro Airlines-u, stečajnom postupku u Kombinatu aluminijuma Podgorica, kao i o pitanjima odgovornosti za rezultate postignute u oblasti zaštite konkurencije.\nOkrugli sto Odbora za evropske integracije ujedno je bio i priprema za konsultativno saslušanje posvećeno pregovaračkom poglavlju 8, koje će Odbor organizovati u toku ovog mjeseca.


Insajder na otvaranju Južnog toka - NewsHub\nInsajder na otvaranju Južnog toka\nJužnim tokom i svim posledicama energetskog sporazuma između Srbije i Rusije ekipa Insajdera B92 se bavila u nedavno završenom serijalu „Eneregtski (ne)sporazum“, koji je ukazao na sve probleme u realizaciji ovog posla i otvorio brojna pitanja.\nPrve cevi su zavarene, ugovori su potpisani i date su izjave, ali brojna pitanja i dalje ostaju bez odgovora.\nNajviši predstavnici dve države i Gazproma i danas su bili potpuno odvojeni od novinara i nije im bilo moguće postaviti nijedno pitanje, a u pres centar su došli samo Dušan Bajatović i Aleksandar Siromjatin, dva direktora srpskog preduzeća za izgradnju Južnog toka.\nB92: Zašto ste vi određeni da danas određeni da govorite, pošto bi možda imali neko pitanje i za one koji donose odluke u ovom projektu?\nAleksandar Siromjatin, direktor South Stream d.o.o: Pred vama se nalaze dva direktora zajedničke kompanije koji zapravo donose odluke i želimo da kažemo da nam je drago što poštovana emisija Insajder prati i čita sve ovo čime se mi bavimo.\nMeđutim, kao što je prikazano u serijalu Insajdera "Energetski (ne)sporazum", Srbija je najskuplje platila učešće u ovom projektu. Da bi bila na trasi Južnog toka, ruskom Gazpromu je za 400 miliona evra prodata Naftna industrija Srbije, uz obavezu investiranja dodatnih 500 miliona evra, s pravima na korišćenje domaćih rezervi nafte i gasa vrednih sedam milijardi evra. Jedino domaće skladište gasa predato je na upravljanje ruskoj strani. I na kraju, Srbija je, jedina od svih zemalja na glavnoj trasi gasovoda, pristala da bude manjinski partner u ovom poslu i jedina je pristala da se ovim projektom upravlja iz of-šor zone. Sve ostale zemlje su ravnopravni partneri ruskom Gazpromu i u svim zemljama su firme za izgradnju Južnog toka osnovane na njihovim teritorijama.\nSrbija je do sada već izdvojila 105 miliona evra, iako prema istraživanju Insajdera Vlada nema mogućnost potpune kontrole kako se novac troši jer se projekat vodi iz of šor zone.\nUmesto odgovora na brojna pitanja u javnosti je plasirana teza kako Insajder ruši Južni tok, uz upozorenje kako su ruski partneri nezadovoljni jer srpski novinari postavljaju pitanja.\nIstovremeno, mesecima unazad, pa ni danas, novinarima Insajdera nije data mogućnost da od najodgovornijih predstavnika poslednje tri vlade dobiju odgovore na ključna pitanja.\nBrankica Stanković, reagujući na izjavu Milana Bačevića da je ruska strana "sasvim suvislo" imala primedbe na serijal Insajdera "Energetski (ne)sporazum" upitala je "da li je Bačević srpski ili ruski ministar", na šta je Bačević odgovorio da mu se "ne sviđa Insajder".\nMinistar rudarstva Milan Bačević potvrdio je za list NIN da je prilikom nedavnog susreta delegacija Rusije i Srbije u Moskvi, predvođenih predsednicima Tomislavom Nikolićem i Vladimirom Putinom, bilo reči o serijalu Insajder o posledicama Energetskog sporazuma između dve zemlje. Prema rečima Bačevića, ruska strana je ocenila da Insajder B92 direktno ruši gasovod Južni tok.\nPosle višemesečnog odbijanja da odgovori na brojna pitanja, koja su u javnosti pokretala pojedina ministarstva i nadležne institucije, kao i na pitanja pokrenuta u serijalu Insajder Energetski nesporazum, direktor Srbijagasa održao je konferenciju za novinare. Na konferenciji je, između ostalog, izneo optužbe da Insajder praktično radi protiv interesa države Srbije, ali još nije spreman da odgovori na pitanja naših novinara.